Naslovna/Privreda/IDDEEA ponovo poništila tender, kupovina sve bliže\nBANJALUKA – Kao što se i očekivalo, Agencija za identifikaciona dokumenta, evidenciju i razmjenu podataka (IDDEEA) ponovo je poništila tender za izgradnju zgrade u Banjaluci vrijedan oko 16 miliona KM.\n“Ranije je bio poništavan tender, ali su se prijavljeni izvođači radova žalili Kancelariji za razmatranje žalbi BiH na tu odluku, a oni su onda tražili da se ponovi postupak izbora izvođača. Odlučili su da ponovo ponište tender. Rok za žalbu na odluku o poništenju tendera istekao je početkom maja, tako da je odluka konačna i sad je jedino moguće ponovno raspisivanje tendera za izgradnju zgrade”, ispričao je izvor “Nezavisnih”.\nU IDDEEA nisu željeli ni da potvrde ni da demantuju ovu inforamciju, ističući da će tek iduće sedmice moći reći nešto više o tome. S druge strane, u krugovima bliskim IDDEEA sve više se govori o tome da bi se ova agencija mogla odlučiti da kupi poslovni prostor u Banjaluci, a ne da ga gradi, kako je planirano, s obzirom na to da i određeni politički krugovi, prije svega iz Sarajeva, nisu zainteresovani za gradnju zgrade jer zemljište u Trapistima na kojem bi trebalo da bude izgrađena nije u vlasništvu BiH. To zemljište, na kojem se nekada nalazila kasarna u Trapistima, Republika Srpska dala je IDDEEA na 99 godina bez ikakve naknade. Poslije toga IDDEEA je dobila i građevinsku dozvolu za gradnju zgrade, koju je platila 1,4 miliona KM, ali već godinama ne uspijeva da sprovede tender jer je već nekoliko puta poništen.\nŠto se tiče građevinske dozovole, IDDEEA ju je dobila još 2014. godine s rokom važenja tri godine. Nakon isteka tog perioda prijetila je opasnost da ostane bez nje, ali je na kraju produžena. Nakon produženja dozovole IDDEEA je ponovo ušla u proceduru raspisivanja tendera, ali poslije nekoliko žalbi ponuđača ta nabavka ponovo je poništena i, kako stvari sada stoje, još dugo neće biti raspisan novi tender.\nPodsjećanja radi, IDDEEA je još ranije u dokumentu u kojem je obavještavala Savjet ministara BiH o problemima s kojima se suočava u vezi s gradnjom zgrade navela i to da joj lokacija koju je dobila od Republike Srpske ne odgovora jer je 2014. bila poplavljena.\nNa posljednji tender koji je raspisan bilo je prijavljeno pet konzorcijuma, od kojih se tenderskim uslovima tražilo da samostalno izvrše sve radove potrebne za izgradnju i upotrebu cjelovitog objekta, a rok za završetak je tri godine od dana uvođenja u posao.\nBanjaluka BiH IDDEEA kupovina posao Republika Srpska SAD Savjet ministara žena\nVeliki uspjeh za mljekarstvo: Odobren izvoz svih vrsta mlijeka u Evropsku uniju\nKlokić: Srpska ima veliku šansu na tržištu Sankt Peterburga\nIz Brisela dobre vijesti za BiH privredu\nPrve drvene kuće sa Sokoca otpremljene na tržište Turske


Počinje Festival prvoizvedenih predstava u Aleksincu Prolog\nJubilarni, 5. pozorišni festival prvoizvedenih predstava – PIP 2016 biće održan od 22. do 27. novembra u Centru za kulturu i umetnost u Aleksincu.\n“Selekcija predstava za 5. Festival je brilijantno odrađena i sve su favoriti za nagrade. Pored proverenih pisaca, učestvovaće i novi, mladi pisci, a interesovanje za ovogodišnji festival veće je nego ranijih godina”, izjavio je stručni saradnik Centra za kulturu i umetnost iz Aleksinca Miloš Paović.\nU takmičarskom delu učestvuju: Zvezdara teatar, Beogradsko dramsko pozorište, Šabačko pozorište, niško Narodno pozorište i Kruševačko pozorište.\n„Čast nam je da se nađemo u takmičarskoj selekciji na ovakvom festivalu. Odigraćemo predstavu Gde je nestao Harms koja je osvojila specijalnu nagradu na festivalu Joakim Vujić“, najavila je Miljana Nenadov iz niškog Narodnog pozorišta.\nPredstavom Julije Cezar koju će odigrati glumci Narodnog pozorišta iz Sombora festival će zvanično biti zatvoren.\nKomplet karata može se kupiti po ceni od 1.000, 1.500 i 2.000 dinara, a pojedinačne karte koštaju 150, 200 i 300 dinara.\nSrećni Johnny Depp\nGwyneth Paltrow pokazala 'ubojite' noge na crvenom tepihu


Korona virus: U Srbiji preminuo šesnaestogodišnjak, uvode se kovid propusnice, u Moskvi dug karantin za neke kategorije stanovništva - Glas Šumadije\nNaslovna > BBC News na srpskom > Korona virus: U Srbiji preminuo šesnaestogodišnjak, uvode se kovid propusnice, u Moskvi dug karantin za neke kategorije stanovništva\n20/10/2021 296Ostavi komentar na Korona virus: U Srbiji preminuo šesnaestogodišnjak, uvode se kovid propusnice, u Moskvi dug karantin za neke kategorije stanovništva\nPosle dužeg razmatranja, vlasti u Srbiji su odlučile da ipak budu uvedene kovid propusnice za određena zatvorena mesta, koje već postoje u mnogim evropskim zemljama, a u Moskvi su uvedene stroge mere zbog velikog broja zaraženih i smrtnih slučajeva.\nRTS je javio da je od posledica korona virusa preminuo šesnaestogodšnji učenik srednje škole u Kruševcu.\nPrema saznanjima Javnog servisa Srbije, Krizni štab za suzbijanje širenja korona virusa odlučio je da uvede kovid propusnice. a Blic je javio da će one biti potrebne za noćne klubove i ugostiteljske objekte, ne i za prodavnice i apoteke.\nZbog porasta broja zaraženih i umrlih, bugarske vlasti odlučile su da uvedu obaveznu kovid propusnicu za tržne centre, restorane, bioskope, pozorišta, koncertne dvorane, teretane.\nVlasti Moskve, glavnog grada Rusije, naredile su obaveznu vakcinaciju za 80 odsto zaposlenih u sektoru usluga, u odnosu na sadašnjih 60 odsto do 1. januara 2022. godine.\nSvim nevakcinisanima, starijim od 60 godina i onima sa hroničnim oboljenjima, preporučeno je da od 25. oktobra do 25. februara ostanu u kućama.\nU svetu je do sada zaraženo više od 241,5 miliona ljudi, a preminulo je blizu pet miliona.\nŠesnaestogodišnji dečak, učenik srednje škole u Kruševcu koji je bio pozitivan na korona virus preminuo je utorak, prenosi RTS.\nOd polovine septembra, kada je kruševačka Opšta bolnica ušla u kovid sistem, na bolničkom lečenju bilo je dvanaestoro dece.\nLegendarni jugoslovenski i srpski golman Dragan Pantelić preminuo je u sredu u 70. godini od posledica zaražavanja korona virusom.\nDuška Ignjatović. načelnica anesteziologije u KBC „Dr Dragiša Mišović“ rekla je za RTS da se u toj ustanovi leči više od 300 pacijenata i da je bolnica „puna od podruma do krova“.\n„Mere se očigledno ne poštuju i ne kontrolišu, nešto mora da se uradi“, ističe doktorka.\nU Moskvi, glavnom gradu Rusije, svim starijim od 60 godina koji se nisu vakcinisali i onima sa hroničnim bolestima preporučeno da do 25. februara ne izlaze iz kuća.\nLetonska vlada odlučila da ponovo zaključa zemlju do sredine novembra zbog skoka broja zaraženih.\nU Italiji protesti zbog obaveznih zdravstvenih propusnica za zaposlene.\nPredsednik Brazila Žair Bolsonaro optužen je za zločine protiv čovečnosti zbog lošeg upravljanja pandemijom, pokazao je nacrt velikog izveštaja.\nU svetu je do sada zaraženo više od 241,5 miliona ljudi, a preminulo blizu 5 miliona. Dato je više od 6,67 milijardi doza vakcina, prema podacima Univerziteta Džons Hopkins.\nBosna i Hercegovina – 245.792 potvrđena slučaja\nDo sada je umrlo 11.228 ljudi, a oporavilo se 192.218\nHrvatska – 429.974 potvrđenih slučajeva\nSlovenija – 310.170 potvrđena slučaja\nSeverna Makedonija – 197.699 potvrđenih slučajeva\nOd posledica korona virusa do sada je preminulo 6.978, a oporavilo se 183.972 ljudi.\nCrna Gora – 138.607 potvrđenih slučajeva\nPreminulo je 2.042, a oporavilo se 131.606 ljudi\nKosovo – 160.558 potvrđenih slučajeva\nDo sada je preminulo 2.974, oporavilo se 157.022 ljudi.\nMinistar zdravstva Daniels Pavluts rekao je da je „Letonija broj jedan u svetu po stopi zaraze“.\n„Naš zdravstveni sistem je u opasnosti“, upozorio je letonski premijer Krisjanis Karins.\nPredsednik Brazila Žair Bolsonaro optužen je za niz zločina protiv čovečnosti zbog donošenja odluka o pandemiji Kovida-19, navodi se u nacrtu velikog istraživačkog izveštaja Senata te zemlje.\nBolsonaro je optužen da nije uspeo da kontroliše epidemiju koji je ubila više od pola miliona Brazilijanaca.\nIzveštaj je rezultat šestomesečnog istraživanja skandala i korupcije u vladi.\nU martu, kada je dnevno umiralo više od dve hiljade ljudi, Bolsonaro je rekao narodu da „ne kuka“.\nIpak ostaje nejasno šta će ovaj izveštaj značiti za presednika Brazila, jer treba da prođe glasanje senatske komisije, koja bi mogla na njega da stavi veto i da ga izmeni.\nNe postoji garancija da će izveštaj dovesti predsednika do krivične prijave.\nPoloženi venci kraj spomenika revolucionaru iz Dalmacije koji je poginuo u borbama za oslobađanje Kragujevca


Lagumdžija: Osam mjeseci je prošlo za tren - Istinomjer\nLagumdžija: Osam mjeseci je prošlo za tren\n“Sa šeikom Abdullahom bin Zayedom al- Nahyanom smo potpisali dva memoranduma koji definiraju saradnju naša dva ministarstva, što će biti osnova za dalju ekonomsku saradnju. Zatim, potpisali smo Memorandum o saradnji i razumijevanju u domenu obrazovanja i naučno-istraživačkog rada između naše dvije zemlje. Dogovorili smo da u narednih par mjeseci privedemo kraju dogovor o poticajima i investicijama koji podrazumijeva izbjegavanje dvostrukog oporezivanja i zaštitu stranih investicija”, govori Lagumdžija.\nRazgovaralo se, prenosi Lagumdžija, i o uspostavi direktne linije između Sarajeva i Emirata, kao i o skorom otvaranju ambasade Emirata u glavnom gradu BiH. Izvjesna je i skora vizna liberalizacija dvije zemlje.\nDr. Lagumdžija je zamolio ministricu Al Qasimi za podršku MVP-u BiH i drugim bh. institucijama kako bi Vlada UAE olakšala i ubrzala dostavu projekata iz BiH finansijskim i investicijskim institucijama UAE, kao i svim investitorima u UAE koji su zainteresirani za ulaganja u BiH. U tom smislu naglasio je da bi otvaranje Ambasade Ujedinjenih Arapskih Emirata u Sarajevu bilo od zajedničkog interesa.\nDr. Lagumdžija je ukazao na potrebu što skorijeg potpisivanja Sporazuma o podsticanju i zaštiti investicija, kao i Sporazuma o trgovini, ekonomskoj i tehničkoj saradnji između BiH i UAE koji će poslužiti kao osnova za uspostavljanje Mješovitog komiteta za ekonomsku saradnju, trgovinu i tehničku saradnju dvije zemlje. Ocijenivši da je navedeno od ključnog značaja za razvoj ekonomske i trgovinske saradnje izrazio je spremnost Ministarstva vanjskih poslova Bosne i Hercegovine da učini sve kako bi navedeni sporazumi što prije prošli potrebne procedure.\n(Saopštenje MVP, 01.11.2013.)\nPočetkom marta 2013. godine ministar vanjskih poslova BiH Zlatko Lagumdžija boravio je u Ujedinjenim Arapskim Emiratima (UAE) gdje je predvodio poveću bh. delegaciju sastavljenu od predstavnika 50 javnih preduzeća, privatnika i kompanija sa mješovitim vlasnicima. Tom prilikom sa najvišim zvaničnicima UAE razgovarano je o mnogim temama poput investiranja tamošnjih privrednika u BiH, vraćanja Energoinvesta na tržište ove države, rada na zajedničkim projektima, a dogovoreno je i da se ubrzano radi na potpisivanju Sporazuma o podsticanju i zaštiti investicija između BiH i UAE koji bi uprvao olakšao pomenutu saradnju, te na viznoj liberalizaciji između ove dvije zemlje i otvaranju Ambasade UAE u Sarajevu.\nPosjeta je tada ocjenjena uspješnom, iskazan je obostran interes za saradnjom, ali od tada u BiH nije urađeno mnogo da se ona intenzivira i konkretizuje. To se ispostavilo tačnim osam mjeseci nakon Lagumdžijinog povratka, prilikom posjete ministrice međunarodne saradnje i razvoja Ujedinjenih Arapskih Emirata šeike Lubne Al Qasimi našoj zemlji kada se ponovo razgovaralo o gotovo istim stvarima i kada su doneseni isti zaključci poput onih iz marta.\nTačnije, od svih tema u Vijeću ministara razgovaralo se o Sporazumu o podsticanju i zaštiti investicija, koji bi činio osnovu za privrednu saradnju. Naime, Vijeće ministara BiH na sjednici održanoj 24. jula ove godine utvrdilo je Prijedlog sporazuma između Bosne i Hercegovine i Ujedinjenih Arapskih Emirata o unapređenju i zaštiti investicija, a zaključeno je da Ministarstvo vanjske trgovine i ekonomskih odnosa dostavi Prijedlog sporazuma Predsjedništvu BiH u daljnju proceduru, uz prijedlog da se za potpisnika Sporazuma odredi ministar vanjske trgovine i ekonomskih odnosa.\nPrethodno je sredinom maja ove godine, sada već bivši ministar vanjske trgovine i ekonomskih odnosa BiH Mirko Šarović sa ministrom za finansijska pitanja UAE Obaidom Humaidom Al Tayerom, razgovarao o ovom sporazumu koji bi trebao olakšati investiranje u BiH, te je sa timom ministarstva finansija UAE usklađeno nekoliko spornih amandmana.\nNakon što je sporazum utvrđen u Vijeću ministara nije bilo informacija šta se sa njim desilo, ali je iz Lagumdžijinih izjava nakon susreta sa ministricom međunarodne saradnje i razvoja UAE evidentno da taj sporazum još uvijek nije zaključen iako se između dvije zemlje više puta vodio razgovor na tu temu.\nPored toga nisu realizovana ni obećanja o skoroj liberalizaciji viznog režima između BiH i UAE, o otvaranju Ambasade ove zemlje u Sarajevu kao ni obećanje o uvođenju direktne avionske linije između ove dvije zemlje.\nS obzirom na to da je od Lagumdžijine posjete UAE prošlo više od osam mjeseci, a da se na projektima koji su dogovarani i pretpostavkama za njihovu realizaciju, bar sa bh. strane, nije mnogo uradilo, može se konstatovati kako su obećanja o njihovoj skoroj realizaciji te potpisivanju sporazuma o podsticanju i zaštiti investicija, ostala neispunjena.\nBolje golub u ruci nego orao na glavi\nLagumdžija: U interesu građana nisam došao na sjednicu\nVIDEO: Predizborne neistine SDP-a u 2 minuta\nBog i Tito su uz SDP


Erdogan: Turska poslala pomoć u 17 zemalja u borbi protiv korona virusa | TRT Srpski\n"Ukupno 69 zemalja je tražilo pomoć od nas i mi smo poslali pomoć u njih 17 u okviru naših mogućnosti. Ulažemo ogromne napore da naše prijatelje u ovim teškim danima ne ostavimo same", rekao je predsednik Turske.\nPredsednik Republike Turske Recep Tayyip Erdogan je u obraćanju naciji u sredu povodom situacije u vezi sa korona virusom izjavio da je Turska zemlja koja je najranije preduzela opsežne mere u borbi protiv korona virusa.\n"U roku od 2-3 sedmice ćemo obuzdati brzinu širenja virusa te ćemo uz najmanju moguću štetu okončati celi proces", rekao je Erdogan.\nNaglasio je kako nakon globalne pandemije korona virusa ništa više u svetu neće biti isto.\n"Svet se kreće prema periodu u kojem nakon ove epidemije ništa više neće biti isto i u kojem će se izgraditi potpuno novi globalni, politički, ekonomski i socijalni sistem", rekao je Erdogan.\nNapomenuo je da je njegova zemlja donela brojne mere kako bi pružila snažnu ekonomsku podršku građanima, privrednicima i kompanijama pogođenim posledicama korona virusa.\nDodao je i kako Turska poseduje veoma kvalitetan zdravstveni sistem koji može adekvatno odgovoriti svim izazovima.\n"Naša zemlja ima ogromnu vojsku lekara i medicinara. U okviru našeg Ministarstva zdravlja, univerziteta i privatnog sektora imamo 165 hiljada lekara, 205 hiljada medicinskih tehničara, 490 hiljada drugog zdravstvenog osoblja i 360 hiljada pomoćnog osoblja", dodao je Erdogan, napominjući da će u okviru borbe protiv COVID-19 biti zaposleno još 32 hiljade zdravstvenih radnika.\nTagovi: #COVID-19 , #turska , #obraćanje naciji , #Recep Tayyip Erdogan


Žujović: Opozicione liste kao da žele da građani ne glasaju | N1 Srbija\nŽujović: Opozicione liste kao da žele da građani ne glasaju\n20.02.2018. |18.39 |\nČlan predsedništva LDP Đorđo Žujović rekao je u Danu uživo da je ta stranka svoju listu simbolično predala izbornoj komisiji poslednja jer su sve vrednosti koje su njoj važne, kao što su otvoren i tolerantan grad - "sve je to na ovim izborima na poslednjem mestu".\nKandidati i kandidatkinje za odbornike Liberalno-demokratske partije u Skupštini grada predali su listu Gradskoj izbornoj komisiji simbolično u pet minuta do ponoći, a LDP je bila poslednja stranka koja je predala listu.\n"Lista LDP je poslednja (na listi) kao ideje koje kandidujemo, one su na marginama i meni je žao zbog toga", kazao je.\nŽujović je ocenio da opozicione liste kao da žele da ostave ljude kod kuće.\n"Sve se svelo na to da drugima stavimo klipove u točkove... lider jedne opcije podnosi krivične prijave protiv drugog lidera, to se nikad nije dešavalo, to je banalizacija", ocenio je.\nUpitan kako komentariše tvrdnje lidera Dveri Boška Obradovića da je da je SNS prikupljala potpise između ostalog i za LDP kako bi se umanjila snaga opozicije, Žujović je rekao da to nije tačno.\n"Hitler živi u Paragvaju - toliko je to realna tvrdnja, kao i ovo što sam ja sad izgovorio. Nema potrebe da za LDP iko skuplja potpise, niti nam je iko ikada skupljao potpise", kaže.\nOn je dodao da je bitno ipak i ko je to rekao, jer je kredbiilitet Obradovića "nizak, šta god da kaze".\nKako je rekao, svaku priliku i svako mesto treba iskoristiti da se ističu stavovi.\nUpitan da li će sarađivati sa SNS posle izbora, on je rekao da će LDP uvek učestvovati u dijalogu.\n"Hoćemo da sarađujemo na rešavanju pitanja Kosova, da damo svoje mišljenje. Jasno je šta podrazumeva saradnja. Ako neko poziva na dijalog, uvek ćete tu naći LDP. U napadima, omalovažavanjima, krivičnim prijavama nećemo da učestvujemo", istakao je Žujović.\nGovoreći o takozvanim "trojanskim konjima" i "fantomskim listama" koje su se pojavile na ovim izborima, on je rekao da je broj lista isti kao i i pre četiri godine, ako i da na svim izborima ima imena kandidata koji se više nikad posle nisu pojavili.\n"To je prirodno, ne bih to gledao kao na oduzimanje glasova. Nisam protiv toga, ko god ispuni uslove neka se kandiduje, a onaj ko gubi glasove treba da se zapita zašto", kazao je.\nKomentarišući "lažnu listu DJB" on je rekao da su to neki "izborni trikovi, fazoni", ali da nije nelegalno. "To mi nije blisko, to je banalizacija, nema me u tome, niti ove liste", zaključio je on.\nĐorđo Žujović LDP beogradski izbori\nLDP jedini od svih stranaka u opoziciji ima jasno profilisanu politiku kako na nivou grada tako i na nivou grada Beograda.Ne vidim po cemu se ostale stranke razlikuju na nivou grada Beograda...LDP ima jasnu politiku koja proizilazi iz liberalnih vrednosti.Podrska ya ove mlade ljude koji su imali hrabrosti da stanu iza ove politike.\nA znači "grad" i "grad Beograd" su različiti pojmovi? Hoćeš li mi malo pojasniti značenje ovog prvog?\nStanje u opozicionim partijama je veoma zabrinjavajuce.Kada se saberu utisci ovakve opozicione kampanje shvata se da bi bilo bolje i pametnije da nije imala nikakvu kampanju.Kod LDP-a mi se ne dopada lider stranke,kompromitovana je licnost.


Humanost porodice Čatak iz Dubrava\nU okviru "Nedjelje djeteta" Ferid i Selvinas Čatak iz Dubrava u saradnji sa Gradskom organizacijom "Crveni krst", Gradiška obradovali su porodicu Grahovac potrošačkom korpom sa prehrambenim i higijenskim proizvodima.\n3719\tObjavljeno 06 oktobar 2021 Autor: Micro Mreza\nBanjalučani, baš kao i svi posjetioci, od sada će, tokom šetnje kroz Gospodsku ulicu, uživati u muzici, saopšteno je iz Gradske uprave.\n301\tObjavljeno 06 oktobar 2021 Autor: Micro Mreza\nPogledajte prvu epizodu serijala ''CHEF'' (VIDEO)\nPrethodni vikend imali ste priliku na RTRS+ kanalu pogledati prvu epizodu serijala "CHEF "- u kome su ljepote gastronomije autohtonih jela predstavljene sa Vladanom Šurlanom, idejnim tvorcem ove priče.\n531\tObjavljeno 06 oktobar 2021 Autor: Micro Mreza\nNatalija Mujkić iz Gradiške osvojila titulu ''Fotomodel medija Republike Srpske'' (FOTO)\nBijeljina je bila domaćin glamuroznog izbora za fotomodela Republike Srpske.\n3013\tObjavljeno 06 oktobar 2021 Autor: Micro Mreza\nFifi - Dobri duh Gradiške\nOsjećati se Gradiščaninom, bez obzira gdje bili rođeni, a ne imati privilegiju, da ste u životu popili kafu sa Fifijem, isto je kao da jedete hranu bez soli, ili ste bili u Parizu a niste se slikali kod Ajfelovog tornja.\n6053\tObjavljeno 04 oktobar 2021 Autor: Micro Mreza\n491\tObjavljeno 03 oktobar 2021 Autor: Agencije\nZoran Mrmi Mijić donirao opremu za FK ''Biseri'' Čatrnja\nHumanitarac, sportski radnik i golman Zoran Mrmi Mijić koji je jedanaest puta spasio ljudske živote, nastavlja sa svojim humaniratnim radom.\n669\tObjavljeno 30 septembar 2021 Autor: Zoran Kalinac\nGradiške ljepote sabrane u serijalu ''Chef'' (VIDEO)\nNa programu Radio televizije Republike Srpske od 2. oktobra počeće emotivanje gastronomsko-turističkog serijala pod nazivom ''Chef'', koji bi trebao da pokaže dio turističkih i gastro potencijala Gradiške i okoline.\n671\tObjavljeno 30 septembar 2021 Autor: Micro Mreza\nSrpska bogatija za 32 bebe, Gradiška za četiri\n849\tObjavljeno 28 septembar 2021 Autor: Micro Mreza\nZa Samira Kolarića, člana Lovačkog društva ''Srna'' Srbac današnji izlazak u lov na divlju svinju sa kolegama iz Lovačke grupe ''Soko'' bio je veoma uspješan.\n1303\tObjavljeno 27 septembar 2021 Autor: Micro Mreza


Kako je Ajnštajn postao Anštajn - Bizlife.rs\nKako je Ajnštajn postao Anštajn\n07:36 Niš, 20/10/2011\nGradske službe Niša prekrstile su jednog od najvećih umova u istoriji sveta, fizičara Alberta Ajnštajna i njegovu suprugu, matematičarku, Milevu Marić Ajnštajn.\nNa tablama u dvema ulicama u naselju Stevan Sinđelić koje su postavljene pre nekoliko dana pogrešno su napisana njihova prezimena tako da ispada da se prezivaju Anštajn umesto Ajnštajn. “Bilo mi je u prvom trenutku drago kada sam čuo po kom velikom naučniku će se zvati naša ulica, ali sam se razočarao kada sam video tablu sa nazivom u ulici pre nekoliko dana jer je imala grešku u prezimenu. I ulici koja je dobila ime po njegovoj supruzi, Milevi Marić Ajnštajn, napravili su istu grešku. Ljudi prolaze naseljem gledaju, pa se zapitaju, da li je moguće” , kaže Boban Igić iz Ulice Alberta Anštajna.\n“Ne mogu da verujem da odluka prođe kroz toliko ruku a da niko ne primeti grešku. Ovo pokazuje samo da niški odbornici ne gledaju kakve odluke donose već da po komandi podižu ruke” , smatra on.\n“Kada gradska Komisija za promene naziva donese predlog on se šalje na saglasnost Ministarstvu za državnu upravu i lokalnu samoupravu, a potom ga usvaja Skupština grada. U saglasnosti koju je izdalo Ministarstvo stoje nazivi Ulica Alberta Anštajna i Mileve Marić Anštajn pa je i Skupština grada usvojila takvu odluku. Čak i da primetimo grešku mi nemamo prava da je ispravljamo na svoju ruku” , kaže pomoćnik načelnika Uprave za komunalne dolatnosti Čedomir Stipsić i dodaje da se greška može ispraviti uz saglasnost Ministarstva za vršenje ispravke.\nNovinari Blica u Komisiji za promenu naziva ulica nisu mogli da razgovaraju sa Dragoljubom Stamenkovićem.


Solidarnost kompanija u 10. nedelji pandemije | Nova Ekonomija\nKako bi obeležili Međunarodni dan porodice, UNICEF i Crveni krst Srbije, uz finansijsku podršku Američke agencije za međunarodni razvoj (USAID), danas su podelili porodične pakete za učenje i igru kako bi podržali ugrožene porodice tokom pandemije COVID-19 u Republici Srbiji. UNICEF pruža podršku roditeljima i starateljima za stvaranje podsticajnog okruženja kod kuće koje podržava rani razvoj dece i pomaže u prevazilaženju osećanja izolacije do kojih je došlo tokom pandemije. Igra i učenje kod kuće su od ključnog značaja za održavanje podsticajnih uslova za zajedničke i kreativne aktivnosti kod kuće i svođenje na minimum efekata stresa na porodični život u kriznim vremenima, ali i sada kada se svakodnevne aktivnosti polako vraćaju u normalu. Vlada Republike Srbije podržava porodice u ovim turbulentnim vremenima tako što se stara o zadovoljenju potreba najugroženijih porodica. „Danas, obeležavajući Međunarodni dan porodice, mi pružamo podršku svim našim porodicama, naročito onim najugroženijim, uz pomoć naših partnera, u vidu socijalne solidarnosti i prava na mirno društvo. Porodica je osnovni stub razvoja društva, ali danas se suočava sa velikim izazovima, naročito u kontekstu posledica pandemije COVID-19. Zaštita i primarnih i sekundarnih porodica ostaje naš prioritet, u skladu sa Agendom za 2030. godinu, uz poštovanje svih sloboda svakog pojedinca, jer je porodica ostala oaza radosti, sreće, naše sklonište i mesto iz kojeg crpimo energiju za sve naše životne poduhvate“, rekla je Slavica Đukić Dejanović, ministarka bez portfelja zadužena za demografiju i populacionu politiku i predsednica Saveta za prava deteta. „UNICEF-u je drago što je Vlada u ovim teškim vremenima odredila porodice kao prioritet. Ovo je poseban Dan porodice, jer se mnoge porodice suočavaju sa poteškoćama tokom pandemije korona virusa. Ali ovo je i vreme jedinstva, vreme da svi budemo solidarni. Važno je da pomognemo porodicama i deci tako što ćemo im pružiti podršku koja im je potrebna da se izbore sa posledicama pandemije COVID-19. Zahvaljujemo USAID-u na njihovom finansijskom doprinosu i Crvenom krstu jer je omogućio ovu isporuku“, rekla je Ređina De Dominićis, direktorka UNICEF-a u Srbiji. USAID je podržao UNICEF u Srbiji sa 500.000 američkih dolara u odgovoru na COVID-19. Ta sredstva se koriste za sprečavanje prenošenja korona virusa i ublažavanje uticaja epidemije kroz komunikaciju o riziku i učešće zajednice, obezbeđivanje ključnih higijenskih potrepština i prikupljanje i analizu podataka kako bi se unapredio celokupni odgovor na COVID-19. „Na početku ove globalne krize, razmišljali smo kako da uparimo naše resurse sa potrebama koje je prepoznala Vlada Republike Srbije. I dok smo mi i naši prijatelji u EU i drugi partneri dopremali testove, zaštitnu opremu i druge medicinske potrepštine, drago mi je da je UNICEF razmišljao i o tome kako ova kriza utiče na decu, naročito jer su škole zatvorene. Kada se UNICEF obratio USAID-u sa idejom da se obezbede paketi za učenje kroz igru za stotine dece iz ugroženih porodica, bilo nam je zadovoljstvo da podržimo njihovu inicijativu“, rekao je Entoni Godfri, ambasador SAD u Republici Srbiji.\nGenerali je donirao 100.000 evra Vladi Republike Srbije za jačanje zdravstvenog sistema u savladavanju epidemije COVID-19 i laboratoriji „Vatreno oko” za nabavku laboratorijskog materijala i opreme, sredstava za higijenu i dezinfekciju, kanacelarijskog materijala i nameštaja, naknade za rad angažovanih lica i razvoj istraživačko-obrazovnog potencijala, saopštila je kompanija. Kako se navodi, donacija je obezbeđena iz sredstava Vanrednog međunarodnog fonda Generali grupe, koji je osnovan sa ciljem rešavanja vanrednih situacija uzrokovanih pandemijom bolesti COVID-19, a koji je dostupan u zemljama u kojima posluje Generali. Fond pruža momentalnu pomoć u aktulenoj krizi, a srednjoročno treba da podrži ekonomski oporavak zemalja pogođenih pandemijom. Dragan Filipović, predsednik Izvršnog odbora Generali Osiguranja Srbija, o donaciji je rekao: „Pandemija COVID-19 je izmenila život ljudi širom sveta. Sa željom da doprinese naporima zdravstvenih i naučnih radnika da adekvatno odgovore na povećanu potrebu za zaštitom zdravlja, Generali želi da podrži rad laboratorije ‘Vatreno oko’ i napore Vlade Republike Srbije da porazi epidemiju u Srbiji. Naučna zajednica je zajedno sa zdravstvenim sektorom stala na prvu liniju borbe sa novom bolešću. Ova laboratorija je doprinela da se značajno pojača intenzitet testiranja u Srbiji, a u budućnosti će doprineti jačanju zdravstvenog sistema Srbije kroz razvoj svog istraživačko-obrazovnog potencijala.” „Vatreno oko”, nacionalna laboratorija za molekularnu detekciju infektivnih agenasa u Kliničkom centru Srbije, jedinstvena je u regionu. Oko 350 m2 od ukupno 750 m2 njene površine u režimu je negativnog pritiska, koji infektivnim agensima onemogućava izlazak iz objekta, dodaje se u saopštenju. Ključni deo analize koja se ovde obavlja oslanja se na dve robotizovane platforme koje automatski izoluju RNK i DNK i pripremaju uzorke za poslednju fazu analize, čime se ubrzava protok uzoraka kroz sistem i izdavanje rezultata. Strogi protokoli za biološku bezbednost u laboratoriji jedinstveni su u regionu, a razvijeni su u saradnji sa kinsekim stručnjacima koji su bili u Vuhanu u doba epidemije. Četrdeset sedam iskusnih stručnjaka iz naših najboljih naučno-istraživačkih ustanova prošlo je obuku kod kineskih kolega i svoju ekspertizu stavilo u funkciju pomoći društvu. Laboratorijom, koja radi 24 časa dnevno, rukovodi dr Jelena Begović, direktor Instituta za molekularnu genetiku i genetičko inženjerstvo Univerziteta u Beogradu.\nKompanija Mars, koja stoji iza nekih od najomiljenijih svetskih brendova, donirala je 27.000 proizvoda, čokoladica Mars, Snikers i M&M’s, Crvenom krstu Srbije. Donaciju vrednu više od 1,5 miliona dinara, Crveni krst Srbije proslediće prvenstveno zdravstvenim radnicima u čitavoj zemlji kao znak zahvalnosti za njihovu izuzetnu posvećenost i zalaganje u borbi protiv korona virusa. Zahvalnica za uloženi trud i pokazanu solidarnost u vidu slatkih paketa biće uručena i volonterima Crvenog krsta Srbije. “Moje kolege zdravstveni radnici kao i moji saradnici volonteri i zaposleni u Crvenom krstu svakoga dana su nesebično pokazivali koliko je važna ljudska solidarnost, humanost i lično požrtvovanje. Drago mi je da ste i vi to prepoznali i da ste za svog partnera izabrali najstariju humanitarnu organizaciju koja u Srbiji postoji 144 godine. U različitim krizama, nevoljama i teškim vremenima Crveni krst Srbije je mogao da pruži pomoć najranjivijim kategorijama našeg stanovništva poštujući svoje osnovne principe - humanost, nepristrasnost, neutralnost, nezavisnost, univerzalnost, dobrovoljnost i jedinstvo, ali i zahvaljujući dobrim namerama donatora i angažovanju volontera Crvenog krsta. Tokom trajanja vanrednog stanja u Srbiji u 165 organizacija Crvenog krsta u gradovima i opštinama bilo je angažovano 2.823 volontera i 685 zaposlenih Crvenog krsta koji su svakodnevno prosečno prelazili po 1.821 kilometara da bi stigli do 352.904 građana Srbije kojima je neka vrsta pomoći bila potrebna.” – izjavio je prof. dr Dragan Radovanović, predsednik Crvenog krsta Srbije. “U kompaniji Mars verujemo da svet kakav želimo da vidimo sutra, počinje sa načinom kako poslujemo danas. Zbog toga smatramo da je važno da podržavamo jedni druge i verujemo da kompanije imaju veliku odgovornost u ovim neobičnim okolnostima. Naš pristup u radu tokom pandemije COVID-a bio je i ostaće i dalje da osiguramo sigurnost i dobrobit naših saradnika, i brinemo o našim zajednicama. U ovoj krizi smo zajedno i neophodno je da svi damo svoj doprinos u borbi da se situacija u svetu što pre vrati u normalu." – istakao je Predrag Milinčić, regionalni direktor kompanije Mars.\nU Coca-Cola sistemu kažu da su se uvek vodili idejom da je veoma važno da se uz razvoj njihovog poslovanja razvija i zajednica u kojoj žive i rade. Baš zbog toga njihova podrška nije izostala ni u ovom trenutku, jer kako kažu zajedno smo u ovome. ,,Partner smo zajednice više od pola veka i trudimo se da joj budemo podrška, uvek, a posebno u vreme krize. Naše aktivnosti usmerene su prvenstveno na one koji se nalaze na prvoj liniji borbe protiv COVID-19, medicinskim radnicima, vojsci, policiji, volonterima, kao i onima koji su egzistencijalno najugroženiji. Do sada smo pored donacije od 200 000 dolara Crvenom Krstu Srbije donirali i 150 000 litara naših proizvoda za nekoliko hiljada zaposlenih u Kliničkom centru Srbije u saradnji sa Fondom B92, i drugim covid bolnicima širom Srbije kao i pripadnicima policije, zatim obroke za medicinske radnike u saradnji sa Woltom i IT opremu Kliničkom centru Srbije. Sve svoje aktivnosti sprovodimo u partnerstvu sa organizacijama koje su najangažovanije u ovom trenutku. Duboko verujemo da samo zajedno možemo prevazići ovu situaciju i da ćemo iz svega izaći jači.’’, rekao je Svetoslav Atanasov, generalni direktor Coca‑Cola HBC Srbija i naglasio da će Coca-Cola sistem nastaviti sa pružanjem pomoći. Od početka krize izazvane pandemijom virusa COVID-19, Crveni krst Srbije ostvario je 325.904 akcije humanitarne pomoći ka pojedincima kojima je ta humanitarna pomoć bila potrebna. Te akcije ostvarene su uz angažovanje 2.823 volontera i 685 profesionalnih saradnika na svim nivoima organizovanja Crvenog krsta. Ova organizacija je u uslovima vanredne situacije delovala na lokalnom i na nacionalnom nivou sa 165 lokalnih timova u opštinama i gradovima. Pomoć je bila sveobuhvatna i raznovrsna: od obezbeđivanja rada narodnih kuhinja koje su nedavno opremljene upravo uz pomoć Coca-Cola sistema, a koje su neophodne za život 33.000 korisnika, zatim pomoći starim licima koji su tokom vanrednog stanja bili najugroženiji, pružanja psiho-socijalne podrške građanima kojima je bilo ograničeno kretanje, ali i dobrovoljnog davanja krvi, koje je funkcionisalo i u ovom uslovima.\nTunel za dezinfekciju je 1.20m širine i 1.70m dužine, a 2.10 visine. Ima 16 prskalica i može raditi na bazi alkohola, a i na bazi vodonik-peroksida, dok je cisterna zapremine oko 200 litara i pokriva 6.000 prolazaka kroz tunel. Vrednost donacije je oko 5000 evra. Namera kompanije „Metalac“ i lokalnog trgovinskog lanca „Metalac Proletera“ je da se ovom donacijom smanji rizik od širenje virusa i poveća bezbednost sugrađana, što je u skladu sa celokupnom politikom kompanije „Metalac“ . "Najvažnije nam je da povećamo bezbednost građana u opštini u kojoj su i sve Metalčeve fabrike i naš trgovinski lanac Proleter. Mi ovde živimo, ovde dolaze naši roditelji i mi se ovde lečimo, pa prema tome logično je da pomognemo svi zajedno. Nismo jedina firma koja je to uradila i drugi privrednici su to prepoznali i svi zajedno do sada smo donirali tri tunela, da bi zajedno lakše izašli iz ove nesreće koja nas je snašla" – kazao je Aleksandar Marković generalni direktor kompanije „Metalac“. Osim generalnih direktora Metalca a.d. i Metalac Proletera, ovom događaju u Domu zdravlja, prisustvovali su i predsednik opštine Gornji Milanovac, kao i direktor zdravstvenog centra.\nUdruženim snagama, kompanija Henkel Srbija i Fondacija Novak Đoković uručili su vrednu donaciju Opštoj bolnici u Kruševcu, kao deo podrške zdravstvenim ustanovama u borbi protiv virusa Covid-19. Kruševačkoj bolnici uručeno je pet respiratora i pet kliničkih monitora, koji će biti od velikog značaja za sve pacijente ove ustanove kojima su oni neophodni u lečenju, kako u trenutnoj situaciji izazvanoj virusom korona, tako i ubuduće. „Kao odgovorna kompanija koja brine o zajednici u kojoj posluje i svim njenim članovima, zahvalni smo našem partneru Fondaciji Novak Đoković sa kojim delimo iste vrednosti kao što je pružanje pomoći kada je najpotrebnije, što su nam pomogli i omogućili nabavku pet respiratora. Donacijom pet najkvalitetnijih respiratora Opštoj bolnici u Kruševcu želeli smo da pomognemo ovoj zdravstvenoj ustanovi u lečenju pacijenata, ali i da medicinskim radnicima, našim herojima, pružimo podršku u borbi protiv koronavirusa. Verujemo da će ova oprema doprineti u lečenju pacijenata i nakon završetka epidemije“, naglasio je Dušan Antonijević, direktor fabrike Henkel u Kruševcu. Izuzetno mi je drago što možemo da pomognemo u suzbijanju pandemije korona virusa donacijom i dopremanjem medicinske opreme zdravstvenim ustanovama širom Srbije. Nabavku pet najkvalitetnijih respiratora i pet kliničkih monitora Opštoj bolnici u Kruševcu, obezbedili smo zajedničkim delovanjem sa kompanijom Henkel, što je nastavak dugogodišnje saradnje Fondacije Novak Đoković i Henkela u rešavanju problema od javnog značaja. Tim Fondacije Novak Đoković oseća dužnost da, koliko može, pomogne onima kojima je pomoć najpotrebnija, jer su solidarnost i odgovornost u ovim danima najvažniji“, istakla je Emina Potrić, menadžer za prikupljanje donacija Fondacije Novak Đoković. Sa željom da pruže podršku kada je najpotrebnije, i kompanija Henkel i Fondacija Novak Đoković su od početka pružili nesebičnu pomoć u borbi protiv Covid-19.\n• Donacijom u vrednosti od 25.000 evra pružena je pomoć onkološkim i pacijentima sa reumatoidnim artritisom, u organizaciji prevoza na terapije;• Na poziv Vlade Republike Srbije, MSD je donirala 60.000 evra kao pomoć državi, a dodatno je doprinela državnom budžetu odrekavši se olakšice da se svakom poslodavcu uplati minimalni iznos zarade za svakog zaposlenog;• 10 zaposlenih u MSD Srbija volontiralo je u okviru projekta AmCham-a, u popunjavanju baze podataka u vezi sa epidemijom u svetu.\nOnkološkim i pacijentima sa reumatoidnim artritisom organizovan je prevoz do ambulanti kako bi primili neophodnu terapiju, ali i prevoz medicinskog osoblja do onih pacijenata koji nisu mogli da izlaze iz svojih kuća. „Naša uloga je da sačuvamo i poboljšamo zdravlje ljudi i sve naše aktivnosti mere se uspešnim postizanjem tih ciljeva. Smatramo da je izuzetno važno da u ovim teškim trenucima budemo solidarni i pružimo podršku zdravstvenom sistemu, kao i pacijentima, što smo želeli da učinimo ovom donacijom. Mere opreza treba da ostanu glavna odgovornost svakog od nas. Time ćemo najbolje pomoći društvu da se izbori sa epidemijom“, istakao je Nebojša Škuljec, direktor predstavništva MSD Srbija. Na poziv Vlade Republike Srbije, MSD je donirala sredstva u iznosu od 60.000 evra, i na taj način dodatno podržala napore države da posledice epidemije budu što manje.\nKompanija Marbo Product, deo multinacionalne kompanije PepsiCo, u saradnji sa Fondom B92 i Srpskim filantropskim forumom, obezbedila je sredstva u iznosu od 92.032 evra za podršku Kliničkom centru Srbije. Zahvaljujući ovoj donaciji, Klinici za infektivne i tropske bolesti Kliničkog centra Srbije danas je isporučeno sanitetsko vozilo u vrednosti od 39.432 evra. Od ukupnog iznosa koji Marbo Product donira kroz humanitarnu akciju Fonda B92, izdvojeno je 13.000 evra za kupovinu reanimacionog stola koji je namenjen Klinici za ginekologiju i akušerstvo KC Srbije. Predstavnike kompanije Marbo Product i Fonda B92 danas je prilikom zvaničnog uručenja donacije dočekao direktor Klinike za ginekologiju i akušerstvo KC Srbije prof. dr Aleksandar Stefanović koji se zahvalio na ovoj značajnoj donaciji istakavši da je GAK Višegradska tokom vanrednog stanja imala 1.158 porođaja, što je rekordan broj u ovako kratkom periodu. Tokom današnje posete i primopredaje donacije dvema klinikama obratio se generalni direktor kompanije PepsiCo za Zapadni Balkan Nenad Miščević: „Donacije Kliničkom centru Srbije deo su našeg kontinuiranog napora podrške i pomoći zajednici, medicinskim radnicima i ustanovama, i građanima. Od samog početka je bilo jasno da moramo biti deo šireg delovanja i naša uloga se ne dovodi u pitanje. Za nas je važno da sarađujemo sa partnerima koji mogu da omoguće da pomoć bude usmerena tamo gde je najpotrebnija. U saradnji sa Fondom B92 smo odgovorili na najvažnije potrebe za medicinskom opremom i zahvaljujemo se na brzini realizacije ove donacije.“ Preostala sredstva od ove velike donacije u iznosu od 39.600 evra biće iskorišćena za opremanje intenzivne nege Klinike za kardiohirurgiju KC Srbije. Za kompletno opremanje ovog odeljenja neophodno je ukupno izdvojiti negde oko 200.000 evra, te Fond B92 apeluje na sve koji su u mogućnosti da slede primer kompanije Marbo Product i priključe se akciji. Predsednik UO Fonda B92 i direktor Srpskog filantropskog foruma Veran Matić ovom prilikom zahvalio se donatoru i naglasio: „Marbo je kompanija koja je prepoznala da nije dovoljno samo reagovati na aktuelni tok pandemije, već i dodatno trajno osnaživati naše zdravstvene institucije, one koje su prve na udaru, poput Klinike za infektivne i tropske bolesti ili one koje su posvećene najnemoćnijima, bebama, kao i intenzivnim negama i šok sobama kao što je u Klinici za kardiohirurgiju. Verujemo da donatori neće posustati u ovom drugom talasu solidarnosti sa svima koji su ugroženi, od osoba sa posebnim potrebama, siromašnima, osobama sa invaliditetom, starima.“


Komemoracija u Subotici - cendo.hr\n16.jun je Dan obeležavanja deportacije subotičkih Jevreja\nPolaganjem venaca na spomenike stradalim Jevrejima u ulici Pavla Papa i u dvorištu Sinagoge, obeležena je 67. godišnjica deportacije oko četiri hiljade subotičkih Jevreja.\nKomemoraciji u dvorištu Sinagoge prisustvovali su predstavnici jevrejskih opština iz Srbije, Mađarske i Hrvatske, konzulata Hrvatske, Skupštine AP Vojvodine, Gradske uprave Subotica, Severnobačkog okruga, Gradskog odbora SUBNOR-a i drugih institucija i udruženja.\n"Pre dve godine, kada je grupa huligana oskrnavila Jevrejsko groblje, osećao sam nelagodnost. Danas sam mnogo ponosniji, jer je država u kojoj zajedno živimo pre nekoliko dana donela odluku o zabrani Nacionalnog stroja, profašističke organizacije. Koliko je teška tragična sudbina jednog naroda najbolje svedoči to da je njegovo stradanje u zločinima tokom Drugog svetskog rata postalo svetski simbol za stradanje"(rekao je gradonačelnik) .\nNaša velika obaveza je da budemo na usluzi Jevrejskoj opštini, da očuvamo tradiciju i nastojanje danas, nažalost, malobrojne jevrejske zajednice u Subotici. Grad će biti partner jevrejskoj zajednici, da sačuvamo sećanje na stradale, i na njihove pretke, i da to partnerstvo prenesemo i na njihove potomke kako se nikada ne bi zaboravilo da je u ovom gradu postojala i postoji jevrejska zajednica, naglasio je Saša Vučinić.\nPotpredsednik Skupštine AP Vojvodine Branislav Mitrović smatra da jevrejska zajednica u Srbiji nema tretman koji na osnovu veličine stradanja i doprinosa kulturi, privredi i nauci zaslužuje. Predsednik subotičke Jevrejske opštine Tomislav Harlbrohr smatra da se ne sme dozvoliti da se šovinizam razvije do mržnje između nacionalnih grupa do te mere da jedna želi da iskoreni drugu. Građani Subotice, kazao je, ne smeju da dozvole da postanu neosetljivi na ispade koji su upereni protiv neke druke nacionalne grupe.


Pomak u pregovorima o privatizaciji mostarskog "Aluminija" - Klix.ba\n- Privatizacija “Aluminija” d.d. Mostar je izuzetno važan projekat u Federaciji BiH, ne samo sa stanovišta prodaje 88 posto njegovog kapitala, nego i sa aspekta preuzimanja odgovornosti od strane potencijalnog investitora za daljnji razvoj ovog proizvodno-prerađivačkog sektora.\nOvo je ocjena premijera Federacije BiH dr. Nedžada Brankovića na današnjem sastanku u Vladi FBiH, kojem su, uz federalnog ministra energije, industrije i rudarstva Vahida Heću i predstavnike federalnih ministarstava finansija i okoliša, prisustvovali predstavnici Konzorcija “Glencore, FEAL i Dalekovod”, “Aluminija” d.d. Mostar, konsultanta “Delloit” i predstavnici Komisije za pripremu i prodaju 88 posto kapitala mostarskog kombinata, na čiju je inicijativu i sazvan današnji sastanak.\nZaključeno je da Konzorcij u roku od sedam dana dostavi specificiranu ponudu cijene električne energije, u skladu sa današnjom raspravom i obostrano izraženim interesima. U istom roku treba dostaviti i konačne prijedloge u vezi saniranja odlagališta “Crveni mulj” i drugih pitanja iz oblasti zaštite okoliša, sa precizno definiranom odgovornošću svih subjekata.\nO ovim prijedlozima Vlada Federacije BiH će se izjasniti nakon što ih prethodno ocijeni Komisija zadužena za prodaju “Aluminija”.


Konferencija o potrebama i interesima lokalnih zajednica u kreiranju klimatske i energetske politike - Energija, klima i životna sredina\nU Sjenici je 27. februara, u organizaciji Beogradske otvorene škole i Foruma za lokalne i regionalne inicijative, održana konferencija pod nazivom “Pitanje izbora – kreiranje energetske i klimatske politike u skladu sa potrebama i interesima lokalnih zajednica”.\nKonferenciji su prisustvovali predstavnici organizacija civilnog društva iz celog regiona jugozapadne Srbije (Novi Pazar, Prijepolje, Priboj, Brodarevo, Užice, Arilje) aktivnih u oblasti zaštite životne sredine, predstavnici opštine Sjenica, Direkcije za izgradnju Sjenica, rudnika „Štavalj“, Specijalnog rezervata prirode Uvac, Regionalne razvojne agencije Zlatibor i predstavnici medija.\nRazvijena poljoprivreda i turistička ponuda predstavljaju osnovne razvojne potencijale opštine Sjenica. Ostvarivanje ovih potencijala u potpunosti jedino je moguće uz adekvatnu zaštitu i očuvanje životne sredine. Vizija Sjenice je, prema Strategiji lokalnog održivog razvoja, „čista opština visoke ekološke svesti sa rešenim pitanjem komunalnog otpada, racionalnim korišćenjem prirodnih resursa i Peštera, bogatog biljnog i životinjskog biodiverziteta i očuvanim prirodnim bogatstvima“.\nStevan Petrović, koordinator projekata u Beogradskoj otvorenoj školi, otvorio je konferenciju ističući značaj uključivanje lokalnih zajednica u procese donošenja odluka u politici životne sredine na državnom nivou, dok su sve opcije još uvek otvorene, radi uvažavanja i ostvarivanja njihovih interesa.\nSedat Vrcić, predsednik Foruma za lokalne i regionalne inicijative, naglasio je da je jako važno okupiti sve zainteresovane strane na lokalnom nivou i kroz konstruktivan dijalog, bez konflikta, tražiti i na najbolji mogući način uobličiti interes lokalne zajednice koji bi bio u skladu sa potrebama svih strana.\nMirko Popović je, predstavljajući obaveze koje Republika Srbija ima u pogledu strateškog okvira za klimatsku i energetsku politiku u kontekstu procesa pristupanja Evropskoj uniji i članstva u Energetskoj zajednici, kao i ratifikovanih međunarodnih ugovora, ukazao na to da je teško očekivati da će zacrtani srednjoročni i dugoročni ciljevi biti ispoštovani i da je ovoj oblasti potrebno posvetiti daleko više pažnje.\nMustafa Baltić, pomoćnik predsednika opštine Sjenica, naveo je da je opština Sjenica stoji iza toga da su poljoprivreda i održivi turizam motor razvoja lokalne privrede, kao i da su Sjenici su nova radna mesta preko potrebna. Advokat Jovan Rajić je u okviru svog izlaganja predstavio propise i procedure koji omogućavaju da se javnost uključi u proces donošenja odluka o projektima koji imaju veliki značaj za lokalne zajednice, upotrebu prirodnih resursa i zaštitu životne sredine.\nU okviru poslednjeg izlaganja, predstavnici udruženja posvećenih zaštiti životne sredine - Dragoljub Simović, Kolovrat; Nataša Milivojević, Ekološko udruženje „Rzav - Bog čuva Rzav“ ; Radivoje Filipović, Čuvari prirode – predstavili su svoje aktivnosti i kampanje koje su sprovodili, usmerene na zaštitu prirodnih resursa u jugozapadnoj Srbiji.\nU diskusiji učesnika konferencije dominirale su teme pritiska na prirodne resurse i posledica po kvalitet životne sredine, kao i načini na koji se mogu uvećati prihodi od postojećih privrednih aktivnosti, uz očuvanje životne sredine i implementaciju principa održivog razvoja. Dalje unapređenje poljoprivrednih proizvoda, prirodnih dobara i lokalnih turističkih atrakcija i rad na njihovoj prepoznatljivosti, koja bi dovela i do veće prepoznatljivosti Sjenice i celog regiona, izdvojeni su kao oblast na kojoj treba posebno raditi.\nKonferencija je organizovana u okviru projekta "Politika klimatskih promena na putu ka EU – Uputstva i smernice za kampanju javnog zagovaranja na lokalnom nivou“, koji sprovodi Beogradska otvorena škola uz podršku Evropske fondacije za klimu.


RTCG - Radio Televizija Crne Gore - Nacionalni javni servis :: Rukomet :: Budućnost kompletirala ekipu\nU NAJJAČEM SASTAVU 12. 09. 2018. 14:55 >> 14:36 5\nTrener rukometašica Budućnosti, Dragan Adžić kazao je da je ekipa kompletirana nakon oporavka povrijeđenih igračica i da vjeruje da će na početku Lige šampiona na raspolaganju imati najjači sastav.\nPrve takmičarske mečeve u novoj sezoni odigraće 18. i 20. septembra u Podgorici, u okviru prvog turnira Regionalne lige, protiv Jagodine i Krima.\nAdžić je naglasio da je ekipa u boljem zdravstvenom stanju nego što je to bilo na početku priprema ili tokom avgusta.\n“Sve igračice rade u punom kapacitetu, izuzev Branke Konatar koja ima boginje i Enise Đoković koja je morala na operaciju. Fizioterapeuti i kondicioni treneri rade sjajan posao tako da su sve igračice koje su ranije imale problema sa povredama, sada u punom treningu i odrađuju sve zadatke koje stručni štab postavlja pred njih”, kazao je Adžić u izjavi za zvanični sajt kluba.\nOn je istakao da se golmanka Darli Zokebi de Paula vratila nakon četiri sedmice oporavka, da Katarina Bulatović sve kvalitetnije šutira na gol nakon oporavka od povrede, a daTatjana Brnović trenira sa ekipom uz povremene terapije.\n“Raduje i povratak Milene Raičević nakon oporavka od povrede ramena pa je i ona sada u punom trenažnom procesu, ali biće potrebno vrijeme da dostigne željeni nivo forme. Itana Grbić je boravila u Beogradu zbog hroničnih problema sa povredom koljena, ali se i ona priključuje treninzima. I oporavak Eme Ramusović koja je imala operaciju koljena ide željenim tokom i vjerujem da će i ona biti spremna u punom kapacitetu za duel protiv Odenzea u Ligi šampiona”, rekao je Adžić.\nOn je naglasio da je klub uradio sve da oporavak svih djevojaka protekne na najbolji mogući način.\n“Zdravstveni bilten je na zadovoljavajućem nivou, a nakon zajedničkih treninga sa Krimom i duela u Regionalnoj ligi, slijede i dvije utakmice reprezentacije u ovkiru EHF sedmice. Vjerujem da će sve djevojke spremno dočekati početak Lige šampiona kako bi od prvog duela počeli da se uigravamo i podižemo formu za izazove koji nas očekuju u nastavku sezone”, rekao je Adžić.\nTrofejni stručnjak kazao je da Budućnost odrađuje zahtjevne pripreme tokom kojih je odigrala veliki broj pripremnih mečeva i zajedničkih treninga protiv kvalitetnih rivala.\n"To nam je i bio cilj, a jedini nedostatak je što sve djevojke nijesu mogle da iskoriste te rovjere, odnosno što nijesmo bili u kompletnom sastavu. Tek treba da osjetimo benefite provjera koje smo imali tokom avgusta. Nakon turnira u Grudama imali smo sedmicu pojačanog rada, a sada polako spuštamo ritam i analiziramo protivnike u Ligi šampiona. Ponovo smo u situaciji da ćemo igrati protiv timova koji će do duela protiv nas odigrati nekoliko takmičarskih mečeva", rekao je Adžić.\nOn vjeruje da je to šansa za Budućnost da kvalitetnije pripremi rivale i da na pravi način nadomjesti minus zbog odsustva takmičarskih provjera.\nBudućnost sjutra gost Bresta\nBudućnost protiv Vajpersa u četvrtfinalu\nKonatar: Gostovanje Brestu uvertira za četvrtfinale


Za Srbiju je najbitnije da dobije datum pregovora\npetak, 18 januar 2013 14:50\nPrvi potpredsednik vlade i ministar odbrane Aleksandar Vučić izajvio je da je za Srbiju sada najbitnije da dobije datum za početak pregovora o ulasku u Evropsku uniju, jer to otvara put novim ulaganjima, a kada je reč o Kosovu i Metohji naglasio da će se vlada truditi da dobije najviše, a izgubi najmanje što je moguće.\nKome smeta ''Marš na Drinu'' ?\npetak, 18 januar 2013 14:29\nĐukanović : Nikolićeva poseta donosi unapređenje odnosa\npetak, 18 januar 2013 02:11\nNikolić će sutra, na poziv crnogorskog kolege Filipa Vujanovića, boraviti u zvaničnoj poseti Crnoj Gori. Crnogorski premijer Milo Đukanović izrazio je uverenje da će poseta predsednika Srbije Tomislava Nikolića predstavljati dodatan impuls unapređenju odnosa između dve države.\nDinkić će iz ove vlade biti isteran brže nego što je u nju ušao\nčetvrtak, 17 januar 2013 16:19\nLider DS Dragan Đilas rekao je danas da je strah Mlađana Dinkića oprvdan i da će iz ove vlade biti isteran brže nego što je u nju ušao.\nSNS: Ministri redovno podnose izveštaje stranci\npetak, 18 januar 2013 14:21\nKako je danas najavila potpredsednica SNS Zorana Mihajlović, ministri u Vladi Srbije iz redova Srpske napredne stranke će do 20. januara Izvršnom odboru partije podneti izveštaj o svom i radu ministarstva na čijem su čelu u proteklih šest meseci.\nVučić podržao inicijativu Agencije\nčetvrtak, 17 januar 2013 16:28\nPredstavnici Agencije za borbu protiv korupcije danas su na sastanku sa prvim potpredsednikom Vlade Republike Srbije zaduženim za borbu protiv korupcije i organizovanog kriminala Aleksandrom Vučićem dobili njegovu podršku za inicijativu za izmenu i dopunu Zakona o Agenciji koju su najavili.\nDačić kooperativan za EU i SAD\nčetvrtak, 17 januar 2013 15:41\nCilj Vlade Srbije je da otvori statusne pregovore sa Prištinom u Briselu, odnosno da dođe do “sveobuhvatnog i celovitog rešenja kosovskog pitanja”, kako je to juče rekao premijer Ivica Dačić. Priština zasad to odbija, a visoki zvaničnik EU rekao je da Brisel i Vašington još nisu odlučili da li da prihvate ponudu “kooperativnog srpskog premijera”.\nPS : Poskupljenja komunalnih usluga u Kragujevcu nepotrebna\nSelaković u poseti Šešelju ?\nStrana 371 od 390


Održan uvodni sastanak projekta BIOSOL – Podrinske\nOdržan uvodni sastanak projekta BIOSOL\nU prisustvu predstavnika gradova partnera\nU Centru za stručno usavršavanje u Šapcu prošlog četvrtka održan je uvodni sastanak projekta „Upotreba biomase i solarne energije kao obnovljivih izvora održive i efikasne energije za samostalne komplekse sa socijalnom svrhom- BIOSOL“, u prisustvu predstavnika partnera- Grada Šapca, Nove Gradiške i LAG Zapadna Slavonija. Cilj je podrška povećanoj upotrebi održive energije i energetskoj efikasnosti u prekograničnom regionu, uz povećanje infrastrukturnih kapaciteta za proizvodnju energije iz obnovljivih izvora u oblasti projekta.\nNastavak projekata prekogranične saradnje\n-Nastavljamo sa projektima prekogranične saradnje, a ovaj značajno doprinosi unapređenju oblasti energetske efikasnosti i afirmaciji korišćenja održivih izvora energije. Grad Šabac će na osnovu svog iskustva sa biomasom izgraditi još jednu toplanu na biomasu snage 0,5 megavata, pored prve toplane. U okviru Trening centra biće osnovana „Akademija za energetsku efikasnost i obnovljive izvore energije“ sa „pametnom sobom“ za učenike i javnost, kako bi se upoznali i informisali o njenim mogućnostima. U okviru Parka nauke u Centru za stručno usavršavanje, projektom je predviđeno instaliranje dečije ulične igre sa skakanjem koja će biti povezana sa pijezo električnim elementima i generisaće struju. Planirano je i osam klupa sa punjačima te LED svetiljke koje treba da budu postavljene kod Trening centra i u centru grada- rekao je menadžer projekta, predsednik Skupštine grada Šapca Nemanja Pajić.\nGradonačelnik Šapca Nebojša Zelenović istakao je da je projekat dokaz da stvari u Srbiji mogu da izgledaju drugačije i da se prijatelji i partneri mogu naći van granica zemlje.\nUspešna saradnja dva grada\n-Glavna tema je kakvu životnu sredinu ostavljamo svojoj deci, a mnogo možemo da uradimo na lokalnom nivou, u gradovima i opštinama. Ovo je drugi projekat koji radimo sa Novom Gradiškom, prvi je bio u vezi sa odbranom od poplava. Obezbedićemo jeftinije grejanje i naučićemo mlade kako da se odnose prema životnoj sredini- poručio je Zelenović.\nNova Gradiška će izgraditi solarnu elektranu od 500 kilovat- časova sa FN sistemom i akumulatorima na zemlji blizu autoputa, te će zajedno isporučivati 0,5 megavata električne energije. Instaliraće i kontrolni sistem za pametno korišćenje energije, a u centru postaviti „Solarno drvo“ sa punjačima za mobilne uređaje, objasnio je gradonačelnik Nove Gradiške Vinko Grgić.\n-Cilj nam je da smanjimo troškove, jer svake godine dolazi do povećanja cena energenata. Radimo fotonaponsku elektranu i u fazi smo promene kompletne javne rasvete. Uz izgradnju te fotonaponske elektrane, planiramo još jednu manju i sledeće dve godine bićemo grad koji će biti potpuno nezavisan po pitanju rasvete, u šta uključujemo zgrade javne uprave. Sa predstavnicima Grada Šapca komuniciramo već godinu i po dana. Pokazalo se da su oba grada vrlo profesionalna i ozbiljna i da smo postali partneri, ne samo na biznis planu, već i privatno. Radujemo se budućoj saradnji- podvukao je Grgić.\nOba grada koriste energetski projekat za snabdevanje ukupno 16 javnih objekata socijalnog karaktera. Ukupna vrednost projekta je 981.616,01 evra, od čega je za Grad Šabac izdvojeno 481 649,43 evra. Evropska unija kofinasira projekat u ukupnom iznosu od 85 posto vrednosti.


Bacanje autonomije univerziteta pod tepih – DnevniZurnal\nBacanje autonomije univerziteta pod tepih\nby admin 24/06/2021, 21:05 1.5k Views\nProfesor Pravnog fakulteta u Novom Sadu i bivši predsednik Demokratske stranke (DS) Bojan Pajtić kaže povodom odluke Upravnog suda da poništi odluku Senata Univerziteta u Beogradu kojom je ministru Siniši Malom poništena diploma doktora nauka zbog plagijata, i da li je povezana sa odlaskom rektorke Beogradskog univerziteta Ivanke Popović, da su “univerzitetski profesori sami krivi što im drugi biraju rektore i dekane, jer se nisu pobunili kada je pre četiri godine menjan Zakon o visokom obrazovanju i povećan broj članova Saveta Univerziteta iz reda osnivača, što je u Beogradu, Nišu, Kragujevcu – republika, a u Novom Sadu pokrajina”.\n„Bilo je potpuno jasno, da parafraziram (ruskog pisca Antona) Čehova, da će puška koja se pojavi u prvom činu opaliti u trećem, da će se to iskoristiti da se preuzme kontrola nad univerzitetima, odnosno da se autonomija univerziteta baci pod tepih, da se univerziteti stave pod kontrolu režima, jer je to bila jedina državna institucija koja nije bila pod kontrolom režima“, ocenjuje Pajtić u Novom danu na TV N1.\nOn dodaje da se izmenama Zakona o visokom obrazovanju redukuje autonomija univerziteta.\n„Ono što je najflagrantnije je činjenica da će na bogoslovskom fakultetu možda biti neophodan blagoslov i da bi neko i studirao i predavao, a to je sporno – i sa stanovišta ustavnih prava i profesora i studenata, i sa stanovišta toga da je bogoslovski fakultet deo državnog univerziteta i ne može biti izuzetaka od onih procedura koje na univerzitetu postoje, tu se ne edukuju samo monasi i duhovna, već i svetovna lica koja se ne bave ni u kakvom smislu crkvenim delatnostima“, ukazuje Pajtić.\n„Ovo je najflagrantnije kršenje i autonomije univerziteta i Ustava i teško će takve odredbe izdržati proveru čak i ovakvog Ustavnog suda, jer ne možemo tretirati različito fakultete koji se finansiraju iz državnog budžeta, koji su deo državnog sistema i za koje moraju važiti ista pravila“, dodaje on.\nSrbija ovakva kakva je, nema šta da traži u EU\nPovodom zahteva Hrvatske da Srbija mora da prizna genocid u Srebrenici, koje je pred međuvladinu konferenciju Srbija-EU izneo šef hrvatske diplomatije Gordan Grlić-Radman kao uslov za nastavk procesa evrointegracija, Pajtić kaže da je „neprimereno da Hrvatska pred Srbiju postavlja uslove koji se ne tiču same Hrvatske“.\n„U ovom slučaju ne vidim nikakvu vezu između onoga što se dogodilo u Srebrenici i nečega što je bilo kakav spoljnopolitički interes Hrvatske, osim da se na neki način uspori pristupanje Srbije EU, mada mislim da je taj proces praktično zaustavljen, Srbija se ne može nadati ulasku ni u narednih 10-15 godina u EU“, kaže Pajtić.\nDodaje da „balkanski političari vole da stiču jeftine poene tako što će izazivati susede, igrati na kartu etničke netrpeljivosti, verujem da je ovo prikupljanje poena u hrvatskoj javnosti“.\n„Što se tiče odluke SAD, Srbija će imati veći problem, jer je otvoren put za uvođenje personalnih sankcija za funkcionere na Zapadnom Balkanu zbog korupcije, urušavanja demokratije – tom opisu odgovara velika većina državnih funkcionera u Srbiji danas“, ocenio je on i istakao da „nije primereno da bilo ko uslovljava proces evropskih integracija Srbije, pogotovu u pitanjima koja ih se ne tiču“.\nDodaje da „Hrvatska može da postavlja uslove, ali ona ne spada u red izrazito uticajnih članica EU, ona je mala država, na rubu EU, ukoliko bi uticajnije države kao Francuska i Nemačka tražile da Hrvatska odustane od takvog ponašanja, ona bi to uradila“.\n„Ali, u ovom trenutku, Srbija ovakva kakva je, nema šta da traži u EU“, smatra on.\nA povodom izveštaja predsednika Srbije Aleksandra Vučića o dijalogu Beograda i Prištine, koji je u utorak predstavio u Skupštini, Pajtić kaže da se radi o tome da Vučić „pokušava da ishoduje ustupke od strane Prištine“.\n„Samo priznavanje Kosova, bez ikakvih ustupaka, predstavljalo bi ne samo drastičan poraz srpske politike, već bi značilo i kraj ovog režima“, navodi Pajtić, ali ukazuje i da Vučić ima i određene obaveze, „došao je na neki način na vlast zbog nezadovoljstva nekih stranih činilaca odnosom Demokratske stranke prema pitanju Kosova, odnosno njenog odbijanja da se izvrše određeni ustupci koji bi doveli do priznanja Kosova“.\n„Vučić je, s jedne strane, rastrzan obećanjem koje je dao, a s druge strane je krajnje problematično, sa biračkim telom koje ima, činiti bilo kakve ustupke u vezi sa Kosovom“, ističe Pajtić.\nImajući u vidu da premijer Kosova Aljbin Kurti ima tvrđe desno biračko telo, on ocenjuje da se nalazimo u „pat poziciji, sa Kurtijem će ići teže nego sa (Hašimom) Tačijem (Kurtijevom prethodniku u pregovorima sa Beogradom) i prisustvovaćemo vrlo dugom procesu, gde će biti pritisak administacije američkog predsednika Džozefa Bajdena, mnogo jači nego što je bio pritisak njegovog prethodnika Donalda Trampa“.\nKuda ide Demokratska stranka?\nA kako komentariše dešavanja u Demokratskoj stranci, čiji je bio predsednik od 2014. do 2016, kaže da ne učestvuje aktivno u radu stranke.\n„U odnosu na 2016. kada su najuglednije ličnosti iz sveta umetnosti, nauke, kulture, sporta podržale DS na izborima, ja ne vidim većinu tih ljudi sada oko DS, koji je okupljao cvet srpskog društva u različitim sferama društvenog života i zbog toga mi je žao“, kaže Pajtić i dodaje da DS nema više političku snagu „zbog donošenja pogrešnih odluka, pre svega personalne prirode i zbog toga je došlo do redukovanja uticaja DS u društvu, a najstrašniji udarac je naneo Boris Tadić kada je nekoliko meseci pred izbore izašao iz stranke… ogadio je ljudima DS“.\nA šta misli o predstojećim predsedničkim izborima u DS, na kojima je Zoran Lutovac jedini kandidat i da li će glasati, Pajtić navodi „kad imate samo jednog kandidata, ima li smisla glasati“.\n„Nije na Lutovcu da predloži nekoga, već je na članovima DS da iznedre još nekog protivkandidata… Ne izgleda dobro kad imate samo jednog kandidata, blagorodno je za demokratiju kad imate dva kandidata“, poručuje Pajtić.\nNa pitanje šta misli o Lutovčevom vođenju stranke, kaže da bi da je na njegovom mestu bio mnogo ofanzivniji, i da kada je on bio na čelu DS „bili smo svaki dan u klinču sa SNS“, jer je DS bio najviše gažen od režima, i „morate svaki dan da pokažete da ste vi ti koji će se suprotstaviti SNS“.


OSIGURANJE ODGOVORNOSTI ZA PROIZVODE - Dunav Osiguranje\nOsiguranje odgovornosti za proizvode potrebno je svim pravnim licima koja se bave proizvodnjom, odnosno prometom proizvoda i koja imaju interes da pokriju svoju odgovornost za štete nanete trećem licu. Zaključivanjem osiguranja odgovornosti za proizvode, Kompanija „Dunav osiguranje“ vam pomaže da slobodnije i kvalitetnije nastupate na tržištu, da sačuvate ugled kod svojih potrošača i sprečite nepotrebne izdatke.\nOsiguranjem odgovornosti za proizvode osigurava se zakonska građanska odgovornost vas kao osiguranika za štete prouzrokovane smrću, povredom tela ili zdravlja, kao i oštećenjem ili uništenjem stvari trećeg lica od proizvoda koji su stavljeni u promet.\nPokriveni su budući, neizvesni i od vaše volje nezavisni štetni događaji koji su nastali od proizvoda sa nedostatkom i na osnovu kojih bi treće lice moglo da zahteva naknadu štete po osnovu vaše odgovornosti za proizvodnju ili stavljanje u promet takvih proizvoda.\nVisina premije osiguranja zavisi od izbora limita pokrića, tj. sume osiguranja kako po štetnom događaju, tako i agregatne, zatim vrste proizvoda, širine teritorijalnog pokrića i ukupnog obrta vaše firme.\nUkoliko se protiv osiguranika podnese zahtev za naknadu štete od strane trećeg lica, Kompanija Dunav osiguranje udovoljava osnovanim zahtevima za naknadu štete i\nU zavisnosti od nivoa sistema provere i kontrole proizvoda, ugovorenog učešća u šteti, kao i u zavisnosti od odnosa premije i šteta po ovoj vrsti osiguranja, moguće je ostvariti određene bonuse i popuste na premiju osiguranja.\nUkoliko želite da saznate još nešto o osiguranju odgovornosti za proizvode i ukoliko imate neki specifičan zahtev, obratite se našoj najbližoj filijali, ekspozituri ili poslovnici na kontakt telefone.


Đukanović: Agresija na Ukrajinu dodatno ukazala na značaj dalje integracije zemalja ZB u EU\nMislim da je jako dobro da se nastavlja kontinuitet dijaloga između Evropske unije i Zapadnog Balkana - ocijenio je predsjednik Crne Gore Milo Đukanović uoči sastanka lidera EU i ZB u Briselu.\nPodnaslov: Đukanović u Briselu\nTizer: Mislim da je jako dobro da se nastavlja kontinuitet dijaloga između Evropske unije i Zapadnog Balkana - ocijenio je predsjednik Crne Gore Milo Đukanović uoči sastanka lidera EU i ZB u Briselu.\n23.06.2022 - 10:15 | .\nOn je predstavnicima medija kazao da je važno i što se ne zaboravlja na nove geopolitičke okolnosti, odnosno agresiju na Ukrajinu.\n"Mislim da je taj momenat dodatno ukazao na značaj dalje integracije zemalja Zapadnog Balkana i momenat je dobar da na današnjem skupu čujemo ponovno opredjeljenje Evropske unije da nastavi proces ujedinjena Evrope i stvori pretpostavke za doglednu intergaciju zemalja ZB u EU", rekao je Đukanović.\nJako je važno, prema njegovim riječima, da se na Zapadnom Balkanu vratimo ranijoj dobroj dinamici realizacije reformi, posebno u oblasti vladavine prava.\n"I na taj način stvorimo uslove da EU ima argumente za nastavak proširenja i izvjesne i dogledne bućnosti zemalja Zapadnog Balkana u EU", naveo je Đukanović.\nPodsjećamo, Đukanović boravi u Briselu na poziv predsjednika Evropskog savjeta Šarla Mišela, gdje će učestvovati na sastanku lidera EU i Zapadnog Balkana.\nCilj sastanka je, kako je navedeno u saopštenju, razmjena mišljenja o jačanju integracije regiona u EU i kako učiniti proces proširenja efikasnijim i dinamičnijim.\n"Sastanak lidera u Evropskom savjetu će biti prilika za razgovor o geostrateškim pitanjima, uključujući zelenu i digitalnu tranziciju i bezbjednost, i promociju i usklađivanje sa vrijednostima EU i zajedničkom vanjskom i bezbjednosnom politikom", kazali su iz Kabineta predsjednika Crne Gore.\nĐukanović će tokom boravka u Briselu imati i odvojeni susret sa austrijskim kancelarom Karlom Nehamerom.\nTagovi: Milo Đukanović, Brisel, Zapadni Balkan


Angela Merkel odbila da ide na večeru u čast posete Redžepa Tajipa Erdogana - Balkanska\n“Prisustvo kancelarke na banketima koje organizuje predsednik nije pravilo”, potvrdio je kabinet nemačkog predsednika prethodno pisanje nedeljnika Špigl da kancelarke neće biti na večeri.\nNavodi se da se u saopštenju dodaje da kancelarka samo ponekad prisustvuje svečanostima u predsedničkoj rezidenciji, a poslednji put je to bilo prilikom posete britanske kraljice Elizabete Druge Berlinu 2015. godine.\nHina prenosi da su dolazak na svečanost u dvorac Belvi otkazali i brojni nemački opozicioni političari. Navodi se da je predsednik Partije liberalnih demokrata (FDP) Kristijan Lindner izjavio za dnevnik Rajniše post da ne želi da bude deo Erdoganove propagande.\nPredsedništvo stranke Zeleni odbacilo je poziv na banket i u zajedničkom saopštenju poručilo da smatra da državni banket nije ispravna forma odavanja počasti čoveku koji u svojoj zemlji uništava temelje demokratije.\n“Potpuno je izvan bilo kakve rasprave da Erdogan nije normalan predsednik i da ne zaslužuje ovakav državni banket. Ali, želim da turski predsednik otrpi mene i moju kritiku na račun njegove politike”, rekao je Ezdemir listu Tagesšpigl.\nTags: ANGELA MERKEL, REDŽEP TAJIP ERDOGAN\nErdogan: Ujedinjene nacije postaju organizacija “poznata po neuspehu”


Vučić nakon sastanka s Dodikom i Čovićem: Put ka EU i regionalna saradnja su prioritet – RTV BPK\nVučić nakon sastanka s Dodikom i Čovićem: Put ka EU i regionalna saradnja su prioritet\n13. Oktobra 2020.\tRegija\nPredsjednik Srbije Aleksandar Vučić sastao se sinoć u Beogradu sa članom Predsjedništva BiH Miloradom Dodikom i zamjenikom predsjedavajućeg Doma naroda Parlamentarne skupštine BiH Draganom Čovićem.\n“Sastanak je održan u okviru nastavka regionalnih razgovora, a teme su bile evropske integracije i perspektiva članstva Srbije i Bosne i Hercegovine u Evropskoj uniji”, saopćeno je iz Vučićevog kabineta.\nDalje se navodi da su Vučić, Dodik i Čović razgovarali i o Paketu proširenja Evropske komisije, kao i o Ekonomsko-investicionom planu EU za Zapadni Balkan. Također, diskutovalo se i o bilateralnim odnosima, ekonomskoj saradnji i saniranju posljedica epidemije Covid-19.\nGovoreći o Paketu proširenja za 2020. godinu, Aleksandar Vučić, Milorad Dodik i Dragan Čović istakli su važnost procesa pristupanja EU u cilju održavanja snažne evropske perspektive regiona, kao i za dalju transformaciju usmjerenu na izgradnju razvijenih i stabilnih zemalja. Saradnja s evropskim partnerima na tom putu, istakli su sagovornici, unaprijedit će proces pristupanja.\nU saopćenju se ističe da se, uvažavajući opredijeljenost ka pristupanju Uniji, razgovaralo o unapređenju regionalne saradnje i jačanju dobrosusjedskih odnosa.\n“Nastavak razvoja regiona i poboljšanje odnosa od velike su važnosti za ostvarenje dugogodišnjih vanjskopolitičkih prioriteta poput članstva u Evropskoj uniji. Evropski put Srbije i saradnja u regionu predstavljaju prioritete srpske vanjske politike”, istakao je predsjednik Vučić i naglasio da će plan za ekonomski oporavak Zapadnog Balkana i razvijanje odnosa u regionu doprinijeti ekonomskoj konkurentnosti i jačanju privrede.\nPodsjetimo, format susreta kritikovao je jučer lider SDA Bakir Izetbegović koji je kazao da Zagreb i Beograd ne bi trebali ovako raditi te da je na djelu srpsko-hrvatsko udruživanje, što nije dobra poruka bh. patriotama.\n“Bosanski tronožac ne može stajati na dvije noge”, izjavio je on te kazao kako bi se, da je i sam pozvan na sastanak u Beograd, odazvao.


Pokretanje računara u bezbednom režimu - Windows pomoć\nBezbedni režim se pokreće Windows sa ograničenim skupom datoteka i upravljačkih programa. Programi koji se pokreću sa sistemom ne rade u bezbednom režimu i instaliraju se samo osnovni upravljački programi koji su potrebni za pokretanje sistema Windows. Više informacija potražite u odeljku Šta je bezbedni režim?\nBezbedni režim je koristan za rešavanje problema sa programima i upravljačkim programima koji se možda ne pokreću pravilno ili koji mogu da spreče pravilno pokretanje sistema Windows. Ako se problem ne ponovi kada pokrenete računar u bezbednom režimu, kao moguće uzroke možete da eliminišete podrazumevane postavke i upravljačke programe za osnovne uređaje. Ako nedavno instalirani program, uređaj ili upravljački program sprečava pravilno pokretanje sistema Windows, računar možete da pokrenete u bezbednom režimu, a da zatim uklonite program koji uzrokuje problem. Više informacija o rešavanju problema u bezbednom režimu potražite u odeljku Dijagnostičke alatke koje se koriste u bezbednom režimu.\nUklonite sve diskete, CD-ove i DVD-ove iz računara i ponovo ga pokrenite. Kliknite na dugme Start, kliknite na strelicu pored dugmeta Isključi, a zatim izaberite stavku Ponovo pokreni.\nUradite nešto od sledećeg: Ako je na računaru instaliran jedan operativni sistem, prilikom ponovnog pokretanja pritisnite i držite taster F8. Taster F8 treba da pritisnete pre nego što se pojavi Windows logotip. Ako se pojavi Windows logotip, moraćete da pokušate ponovo. Najpre sačekajte da se pojavi Windows odziv za prijavljivanje, a zatim isključite i ponovo pokrenite računar.\nNa ekranu Više opcija za pokretanje koristite tastere sa strelicama da biste označili željenu opciju bezbednog režima, a zatim pritisnite taster Enter. Više informacija o opcijama potražite u odeljku Više opcija za pokretanje (uključujući bezbedni režim).\nKada računar radi u bezbednom režimu, u uglovima monitora videćete reči Bezbedni režim. Da biste napustili bezbedni režim, ponovo pokrenite računar i pustite da se sistem Windows normalno pokrene.


You are at:Home»Vesti»Čak 98% industrijskih firmi veruje da bi direktori za održivi razvoj unapredili njihovu sajber bezbednost, ali manje od polovine njih planira da uvede ovu poziciju\nZa pojedine industrijske organizacije sajber napadi koji utiču na zdravlje zaposlenih i ostalih pojedinaca predstavljaju neke od najistaknutijih sajberbezbednosnih izazova sa kojima se suočavaju. Gotovo sva preduzeća (98%) smatraju da će strategija održivog razvoja i specifična uloga direktora za održivi razvoj unaprediti njihovu sajber bezbednost. Međutim, čini se da organizacije imaju mešovit pristup kada je reč o njihovim politikama održivosti. Istraživanje pokazuje da 56% industrijskih preduzeća ne planira da uvede poziciju direktora za održivi razvoj, dok je oko polovina ispitanih to već učinila, ili planiraju da uvedu tehničke mere (50%) i ulažu (44%) u ovu oblast. Ovo su neki od nalaza istraživanja ‘The State of Industrial Cybersecurity in the Era of Digitalization’ kompanije Kaspersky.\nIstraživanje je pokazalo da pojedine organizacije kao glavne izazove sajber bezbednosti prepoznaju posledice napada koji direktno utiču na živote i zdravlje njihovih zaposlenih (32%) i ostalih pojedinaca (18%), kao i gubitak osetljivih podataka (28%). Posvećene inicijative za održivost, uključujući i uvođenje pozicije direktora za održivi razvoj, jedan su od načina za ublažavanje takvih rizika i unapređenje zaštite industrijske organizacije od povezanih sajber pretnji.\nIpak, strategije održivog razvoja, kao i njima posvećena ulaganja, mere i pozicije nisu svi dosledno usklađeni. Dok više od polovine (56%) kompanija ne planira da zaposli direktora za održivi razvoj, 34% njih je već uvelo dodatne tehničke mere, a 25% je odredilo investicije namenjene za održivi razvoj. Ostalih 16% i 19% planiraju da to urade u budućnosti.\n“Aktivnosti bilo koje kompanije, naročito industrijske, utiču na mnoge aspekte društva. Inicijative održivog razvoja za cilj imaju da obezbede da taj uticaj bude neutralan ili pozitivan. Iz ove perspektive, pouzdana zaštita od sajber pretnji za organizacije ne predstavlja samo individualni cilj – to je deo sveukupnog trenda održivosti. Usvajanje odgovarajućeg koncepta znači razmišljanje o ulozi koju sajberbezbednost ima kada je reč o agendi kompanije i načinima na koje se ona može unaprediti kako bi pokrivala i korporativnu i industrijsku infrastrukturu, kao i osigurala da se svi zaposleni pridržavaju adekvatnih praksi održavanja sajber higijene,” komentariše Anton Šipulin, poslovni lider za rešenja, Kaspersky Industrial CyberSecurity u kompaniji Kaspersky.\nCelokupan izveštaj, ‘The State of Industrial Cybersecurity in the Era of Digitalization’ možete pronaći ovde. Da biste saznali više o Kaspersky Industrial CyberSecurity rešenju i načinima na koje može da unapredi zašitu od industrijskih pretnji posetite veb-sajt.\nAnton Šipulin direktori za održivi razvoj Kaspersky sajber bezbednost


VIDEO: Pešić i Pančić - SPS bi ponovo mogao u vladu sa SNS\nU našem programu uživo posvećenom izborima u Srbiji, rezultate su takođe komentarisali sociološkinja Vesna Pešić i kolumnista našeg Radija Teofil Pančić. Oni su se složili u oceni da će i buduću Vladu formirati političke opcije Aleksandra Vučića i Ivice Dačića, te da vlada ima šanse da traje četiri godine\nUŽIVO: Direktno iz Republičke izborne komisije\nOvo je situacija koja veoma podseća na situaciju koju smo imali ’96. godine, rekao je lider DS Bojan Pajtić. „Zbog toga smo spremni da učestvujemo u pregledu svih zapisnika, zajedno sa strankama sa kojima smo došli ovde u parlament. Borićemo se svim političkim sredstvima“, kaže Pajtić.


Istok na Zapadu i Zapad na Istoku: U čemu je tajna ruske posebnosti (video) - Sputnjik Srbija\n01:50 21 Avgust 2019\n07:05 03.01.2019 (osveženo 08:02 03.01.2019) Preuzmite kraći link\nToj tajni, o kojoj su pevali mnogi ruski pesnici ali i govorio Vinston Čerčil, Talovićeva je posvetila knjigu „Medaljoni Rusije“, koja je koncipirana kao niz crtica o različitim aspektima svekolikog života te najveće zemlje.\nZa četiri godine života u Rusiji imala sam privilegiju da upoznam mnoge istaknute ljude, da proputujem mnogim predelima te zemlje, pokušavajući da upoznam deo te vekovne tajne Rusije, kaže ona za Sputnjik, ističući da ju je to iskustvo obogatilo u svakom pogledu.\n„Obogatila je moje racionalno promišljanje i sagledavanje te velike i moćne zemlje, ali koliko god ste svedok dnevnih promena i tokova, istovremeno me sve vraćalo u rusku istoriju. Očekivala sam ruski sneg koji škripi i uvek imala slike iz književnih dela u kojima je Rusija opisivana na čaroban način. Falilo mi je malo te nedirnute prirode, međutim, vi shvatite da se savremena Rusija dešava i raste pred vašim očima i grabi ka onom što se zove civilizacijski imperativ“, navodi Talovićeva.\nIznosi i svoje viđenje metafizičke posebnosti Rusije koja se, kaže, ogleda upravo u sposobnosti i spremnosti njenih građana da brane svoje duhovne vrednosti, ali i u jedinstvu raznolikosti različitih nacija i religija.\n„Od Vladivostoka i Kamčatke, preko Severnog Kavkaza i zapadnih krajeva Rusije svaki narod koji živi na tom širokom prostoru, ima mogućnost da brani svoj integritet i identitet. I to je enigma za Zapad, koji ne može da shvati da se kroz takvu različitost gradi savezništvo koje funkcioniše po principima uvažavanja“, kaže Talovićeva.\nKako se to postiže, objašnjava na primeru moskovske škole koju su pohađala njena deca, gde je bilo mališana iz Kazahstana, Čečenije, Gruzije, a svaki narod je bio posebno prepoznat i uvažavan na tom mikronivou.\nUpravo je to, smatra ona, ključ za tumačenje misli ruskog filozofa Nikolaja Berđajeva, da je suština ruske kulture i identiteta u antinomičnosti, jer je Rusija i Istok na Zapadu i Zapad na Istoku.\nJedno od poglavlja knjige posvećeno je i aktuelnom predsedniku Vladimiru Putinu, kog Talovićeva naziva vizionarom i političkom figurom koja je, ističe, bila neophodna kao „tas na vagi neuralgičnosti, koju je doneo zapadni svet“.\nPovodom posete Putina koja se očekuje 17. januara, naša sagovornica ističe značaj podrške koju Rusija daje Srbiji, što će biti ojačano, dodaje, najavljenim potpisivanjem dvadesetak sporazuma.\nNama je Rusija potrebna. Naravno da Rusi ne mogu biti veći Srbi od nas samih. Ipak, u svetlu zapadnih pritisaka, važan je jasan i beskompromisan stav Rusije i Putina po pitanju KiM, kaže Violeta Talović.\nSmatra i da je „nekorektno i necivilizacijski“ uslovljavati Srbiju da se opredeli između Zapada i Rusije, što se često može čuti iz zapadnih centara moći. „Postavljanje uslova okretanja ka jednoj ili drugoj strani u političkom smislu, narod može samo da frustrira. Od osvešćenog srpskog čoveka se očekuje da neguje svoje nacionalno prepoznatljivo biće i u tim okvirima racionalno sagledava ko su mu istinski prijatelji, a Rusija to jeste. Samo tako ćemo postati narod dostojan pažnje. A argumenti su svakako na strani našeg prijateljstva sa Rusijom“, ističe autorka knjige.\nOsvrće se i na rečenicu Nikolaja Velimirovića, da je „Srbija soko, a Rusija medved, pa kad soko pisne, medved će se probuditi“, naglašavajući da je novije istorijsko iskustvo Srbije bilo veoma poučno za Ruse.\n„U razgovorima sa mnogima mislećim ljudima u Rusiji, često bi mi rekli da je veliki deo ruske stručne javnosti bio rezigniran time što Rusija u jednom važnom trenutku nije pružila Srbiji podršku koja joj je bila neophodna i kažu da oni više nikad to sebi ne bi smeli da dozvole. To je opšta poruka koja se odnosi ne samo na stav Rusije prema Srbiji, već i na osnaživanje same Rusije suočene sa gotovo svakodnevnim pritiscima. Možda je to i objašnjenje za ono što mi je rekao jedan ruski general, da ruski čovek jako sporo sedla konja, ali vrlo brzo jaše. U toj njihovoj prvoj inertnosti zaista ima osnaživanja za buduće iskorak“, zaključuje Violeta Talović.\nVioleta Rašković Talović


Sindikat: Medicinski radnici zaposleni u oko 100 ustanova desetominutnom obustavom rada apelovali na građane da poštuju mere | Blok vesti\nSindikat: Medicinski radnici zaposleni u oko 100 ustanova desetominutnom obustavom rada apelovali na građane da poštuju mere\nPre 1h 4min\nMedicinski radnici zaposleni u oko 100 ustanova širom Srbije obustavili su danas tačno u 12 sati rad na desetak minuta kako bi skrenuli pažnju javnosti na tešku situaciju u kojoj se nalaze tokom pandemije.\nMedicinski radnici desetominutnom obustavom rada apelovali na građane da poštuju mere, Foto: Sindikat Nezavisnost\nPredsednik Granskog sindikata zdravstva i socijalne zaštite „Nezavisnost“ Zoran Ilić za Insajder je rekao da je zadovoljan odzivom medicinara, ističući da zaposleni u stotinak ustanova na različite načine odgovorili na njihov poziv da obustavom rada pošalju poruku da je neophono da se mere poštuju i da su zaposleni u zdravstvu na ivici snage.\n„U Kraljevu su se okupili ispred ambulanti, u drugim ustanovama je to bilo na radnim mestima, slikali su se, poslali pozdrave. Mi smo nagovestili da ovo nije nikakav štrajk, nego da jednostvano svojim ličnim primerom smo želeli da građanima uputimo poziv da još dodatnog napora pruže kako bi što pre izašli iz ove krize u kojoj se nalazimo“, rekao je Ilić.\nPredsednika sekcije Sindikata „Nezavisnost“ u Opštoj bolnici „Studenica“ u Kraljevu Vladimir Nović rekao je da je deo zaposlenih u kovid delu ove ustanove pauzu za doručak iskoristio za 20-ominutnu obustavu rada.\n„Broj bolesnih od kovida je sve veći, pritisak na zdravstveni sistem je neizdrživ, a mi smo hteli da pokažemo da smo i mi od krvi i mesa“, rekao je Nović.\nIstičući da je u Kraljevu 400 zaposlenih – medicinskog i nemedicinskog kadra bilo ili je još uvek „van stroja“ zato što su oboleli od kovida, Nović je poručio da „ako se ovako nastavi, neće imati ko da vas leči!“.\nZoran Ilić je ukazao i na značaj vakcinacije i apelovao na građane da još jednom razmisle.\n„Ni najveći kritičari kažu da sem vakcine nemamo boljeg leka u sprečavanju širenje virusa“, zaključio je on.\nGranski sindikat zdravstva i socijalne zaštite „Nezavisnost“ juče je pozvao na obustavu rada, precizirajući da to nije protest, ni štrajk, već apel svim građanima da se pridržavaju epidemioloških mera.\nRade Panić, predsednik Sindikata lekara i farmaceuta Srbije za Insajder je rekao da njihov sindikat nije informisan o zahtevima sindikata Nezavisnost ali da mogu pružiti podršku kolegama ukoliko je razlog za obustavu rada preopterećenost zdravstvenog sistema i svi problemi koje je izazavala pandemija.\nPrevious articlePsihijatar i psiholog za Insajder o ispovesti Danijele Štajnfeld: Važno je da javnost ne povređuje žrtve dodatno (VIDEO)\nNext articleKoronavirusom zaraženo još 4.826 građana Srbije, u poslednja 24 sata premnulo 39 obolelih


Apotekarska Ustanova Lilly Drogerie • Farmacija • Nega problematične kože sa bubuljicama\nSklonost ka aknama, bubuljicama i mitiserima najčešće imaju osobe sa masnom, problematičnom kožom. Prvi korak u rešavanju problema sa bubuljicama je primena alkoholnih losiona za dubinsko čišćenje kože lica, vrata i dekoltea.\nVZK losion za čišćenje problematične kože sadrži optimalan odnos alfa i beta-hidroksi kiselina i provitamin B17. Primenjuje se jednom do dva puta dnevno, posle umivanja lica. Redovnom primenom efikasno uklanja otvorene mitisere, akne i površinu kože čini nežnom i glatkom.\nVZK krema za negu problematične kože napravljena je na bazi voćnih kiselina i supstanci sa protivupalnim delovanjem prirodnog porekla. Voćne kiseline otklanjaju izumrle ćelije na površini kože i smiruju upalne procese na koži. Nanosi se jednom do dva puta dnevno samo na područje akne, posle umivanja mlakom vodom i čišćenja lica, leđa ili dekoltea losionom za problematičnu kožu.


Na danas održanoj sednici opštinskog veća, opštine Gornji Milanovac, usvojen je predlog prvog rebalansa budžeta, kojim je opštinska kasa uvećana za 13 miliona dinara.\nPrema rečima predsednika opštine Milisava Mirkovića povod za usvajanje predloga prvog rebalansa budžeta u ovoj godini je povećana naplata naknade za gradsko građevinsko zemljište. Dodatnih 13 miliona dinara biće raspoređeno Domu zdravlja, za isplatu plata takozvanim neugovorenim lekarima i za troškove oko pripreme proslave jubileja Dva veka od podizanja Drugog srpskog ustanka i Dana opštine.\nOpštinski većnici usvojili su i Predlog odluke o naknadi troškova za vantelesnu oplodnju, koji podrazumeva da treći pokušaj, bude finansiran iz opštinskog budžeta. Prema rečima načelnice Odeljenja za društvene delatnosti Ljiljane Tešić ovom odlukom se uređuju bliži uslovi, kriterijumi, način i postupak za ostvarivanje prava na naknadu troškova za treći pokušaj vantelesne oplodnje. Takođe, ovom odlukom se utvrđuju šira prava u odnosu na prava iz obaveznog zdravstvenog osiguranja, a u cilju uključivanja što većeg broja parova u postupak vantelesne oplodnje.\nČlanovi Opštinskog veća danas su usvojili izveštaje o radu u protekloj godini Javnog komunalnog preduzeća Gornji Milanovac, Javnog preduzeća za izgradnju opštine, Doma zdravlja, Apoteke, Sportskog saveza opštine i Opštinskog štaba za vanredne situacije.\nPrema današnjoj odluci većnika, gornjomilanovački mališani uzrasta od 4 do 6 godina iz predškolske ustanove "Sunce" imaće priliku da ove godine organizovano letuju na crnogorskom moru, ali ne u milanovačkom odmaralištu Buljarici koje je u procesu rekonstrukcije, već u letovalištu koje bude na osnovu traženih uslova ove ustanove najpovoljnije na tenderu i ukoliko bude dovoljna zainteresovanost roditelja. Sudeći po dobrom odazivu roditelja za ovogodišnje zimovanje na Zlatiboru, gde je boravilo preko 200 mališana, očekuje se da će odziv i za letovanje biti dobar.\nOvom prilikom usvojeni su i predlozi Pravilnika o radu u Javnom preduzeću za izgradnju, Preduzeću za puteve, Sportsko rekreativnom centru i upućeni Skupštini na usvajanje, kao i Predlog odluke o proglašenju erozivnih područja na teritoriji opštine, i Predlog programa zaštite, uređenja i korišćenja poljoprivrednog zemljišta.


Stambeni krediti preko IRB RS i za samce i starije bračne parove | Banjaluka.net\nPet miliona evra je iznos sredstava Razvojne banke Savjeta Evrope (CEB) kojima će preko Investiciono-razvojne banke (IRB) RS biti plasirane linije stambenih kredita za mlade bračne parove, samce i visokoobrazovane supružnike u Republici Srpskoj, potvrđeno je “Nezavisnim” u Vladi RS, koja je juče prihvatila zaduženje po projektu “Socijalni program stambenog zbrinjavanja u BiH – RS”, koji provodi IRB RS.\nU IRB RS, na koju će se prenijeti sredstva, kako bi putem finansijskih posrednika dalje plasirala kredite, kažu da će tek naredne sedmice više detalja dati o samom programu, uz napomenu da on nije operativan sve dok ne bude i parlamentarno prihvaćen.\nNa plenarnom godišnjem sastanku CEB-a, koji je održan sredinom 2014. godine u Sarajevu, podsjetimo, odobren je kreditni aranžman, ali je slijedila procedura za njegovu ratifikaciju i usvajanje na nivou institucija BiH i RS.\nProširenje kategorije korisnika zavisilo je i od dogovora koji je trebalo da se postigne s CEB-om, a ugovor o korišćenju sredstava nakon potpisivanja treba još zaključivanje aranžmana na nivou BiH i RS.\nIpak, kako je precizirano projektom, sredstva su namijenjena isključivo za plasman stambenih kredita i to “kupovinu, izgradnju ili proširenje prve stambene jedinice (u slučaju proširenja porodice) za mlade pojedince ili parove sa djecom ili bez djece koji imaju do 35 godina i pojedince ili parove sa visokom stručnom spremom ili parove bez starosnog ograničenja”.\n– Na ovaj način će se omogućiti proširenje kruga korisnika stambenih kredita IRB RS, putem zasebne kreditne linije, i na samce i visokoobrazovane bračne parove koji imaju više od 35 godina- ističu u Vladi RS.\nU Omladinskom savjetu RS pozdravljaju odluku Vlade RS, ocjenjujući je korakom bliže ka realizaciji programa, koji će, kako dodaju, omogućiti kupovinu, izgradnju i proširenje prve stambene jedinice, s rokom otplate do 20 godina i u maksimalnom iznosu od 100.000 maraka, dok će visinu kamatne stope diktirati uslovi pod kojima se kreditna sredstva odobravaju IRB-u.\nKako dodaju u Udruženju samohranih roditelja “Ponos”, imaju trenutno 190 porodica, među kojima je veliki broj roditelja s visokom stručnom spremnom ili naučnim zvanjima magistra, te se nadaju da će u što skorijem roku početi plasman kredita.\n– Meni je najvažnije da će ova linija kredita uvrstiti i kategoriju samaca koji su visokoobrazovani, jer smo do sada nepravedno bili zanemareni kao potencijalna kategorija i za rješavanje stambenog pitanja i za stvaranje porodice- napomenula je za “Nezavisne” Slađana Vranješ (37), diplomirana pravnica iz Banjaluke.\nZaključno s 30. septembrom 2015. godine, udio stambenih kredita IRB RS u ukupnim stambenim kreditima bankarskog sistema RS iznosio je 43,4 odsto.\nPotražnja za ovim kreditnim proizvodom premašila je raspoloživa sredstva za ove namjene, zbog čega se kreditnim zaduženjem prema CEB-u obezbjeđuju nedostajuća sredstva, jer je riječ o kategoriji stanovništva od posebnog značaja za RS.


„Gugl“ lansira auto koji će moći da voze slepi ljudi | Ivan Drakic\n„Gugl“ lansira auto koji će moći da voze slepi ljudi\nObjavljeno: mart 30, 2012 od strane Ivan Drakic pod Tehnologija\nInternet gigant „Gugl“ je već promenio način na koji ljudi surfuju mrežom, gledaju video snimke i voze, ali njihov najnoviji izum je verovatno do sada najrevolucionarniji budući da će slepim ljudima omogućiti da nesmetano, samostalno voze automobile.\nNaime, „Gugl“ je promovisao video snimak koji prikazuje kako izgleda automobil za čijim se volanom nalazi slepa osoba koja nesmetano upravlja voziolom.\nIako je jedan od „Guglovih“ zaposlenih sedeo na suvozačkom sedištu, ni u jednom trenutku se nije mešao u vožnju čoveka koji je obavljao neke osnovne aktivnosti, kao što je kupovina hrane i nošenje stvari na hemijsko čišćenje.\nAuto za slepe koji je patentiran u decembru, koristi kamere, radar i lasere kako bi se bezbedno kreato po unapred programiranim lokacijama. Ovaj automobil zapravo na sebe preuzima sve one funkcije koje trenutno kontrolišu ljudi.\nIpak, „Gugl“ će sačekati još neko vreme pre nego što ovaj auto pusti na ulice jer je neophodno testiranje kao i ubacivanje još nekih funkcija i programa koji će slepim ljudima omogućiti da bez ičije pomoći bezbedno stignu od tačke A do tačke B.\nMarković: Neće doći do gašenja interneta


Forum u Kini Srbiji doneo najviše ugovora! | Vestinet.rs\nPočetna TEMA DANA\tForum u Kini Srbiji doneo najviše ugovora!\nAleksandar Vučić, premijer i izabrani predsednik Srbije, ocenio je da je Srbija u Kini, na forumu „Pojas i put za međunarodnu saradnju“, potpisala najviše ugovora, a takav je uspeh ostvaren zahvaljujući odgovornom odnosu i strpljenju, ali pre svega merama štednje koje je Srbija sprovela u prethodnom periodu.\nOsim Memoranduma o razumevanju, tokom prethodna tri dana u Pekingu su članovi srpske delegacije potpisali i Sporazum o zajmu sa kineskom Eksim bankom za finansiranje Projekta rekonstrukcije i modernizacije železničke deonice Beograd Centar – Stara Pazova u vrednosti 297,6 miliona dolara.\nKako je predviđeno, tim će se zajmom finansirati rekonstucija i modernizacija prve deonice brze pruge od Beograda do Budimpešte, Beograd Centar – Stara Pazova, čime bi to trebalo da bude prva pruga u Srbiji na kojoj će vozovi moći da idu brzinom do 200 kilometara na sat.\nSa kineskom kompanijom China Road and Bridge Corporation (CRBC) potpisani su Memorandumi o saradnji na projektima izgradnje puteva u Srbiji i Protokol o saradnji na razvoju Kinesko-srpskog industrijskog parka.\nMemorandumi s kineskom CRBC odnose se za projekte izgradnje auto-puta preko Čačka do granice za Crnom Gorom i izgradnju Fruškogorskog koridora (brza saobraćajnica Novi Sad – Ruma), ukupno vredne oko 2,5 milijardi evra.\nPredviđena je gradnja tunela kroz Frušku goru koji će biti dug 3,5 km i auto-putem od Rume do Novog Sada putovaće se svega dvadesetak minuta, a planirano je da se kasnije izgradi i nastavak brze saobraćajnice do Šapca i Loznice\nOsim infrastrukturnih projekata, potpisani su i Aneks 3 Sporazuma o ekonomskoj i tehničkoj saradnji u oblasti infrastrukture, kao i Memorandum o utvrđivanju Akcionog plana za trgovinu i investicije u poljoprivredi.\nMemorandum će omogućiti da srpski poljoprivrednici mogu da izvoze neograničene količine i jagnjećeg mesa, kukuruza, suvih šljiva, rezanaca od repe.\nKako je planirano do leta bi trebalo da se postigne dogovor za izvoz govedine, a do kraja godine i za svinjsko meso i mlečne proizvode.\nSa predstavnicima kompanije Huawei potpisan je Sporazum o strateškom partnerstvu za razvoj informacione i komunikacione infrastrukture u obrazovnim institucijama, dok je sa kompanijom CRBC potpisan Protokol o saradnji na razvoju Kinesko-srpskog industrijskog parka.\nPrema najavama trebalo bi da se park nalazi sa leve strane Dunava, pored Pupinovog mosta i da u njega dođe na desetine novih kompanija iz Kine i osatka sveta.\nPostignut je i dogovor sa kompanijom Poligrup da u narednih 30 dana bude potpisan sporazum o završetku projekta izgradnje kanalizacije u Beogradu i fabrike za prečišćavanje vode u Velikom selu, odnosno izgradnja interceptora koji bi omogućio da sve otpadne vode budu preusmerene u tu cev, a zatim u novu fabriku za prečišćavanje.\nGovoreći o budućoj saradnji premijer Srbije Aleksandar Vučić je precizirao i da je, kada je reč o RTB Bor, prvi put lično od predsednika Kine Si Ðinpinga čuo da gledaju kako mogu da pomognu u vezi tog preduzeća, ali i dodao da je oko Bora, tokom boravka u Kini imao sastanke sa dve kompanije.\nOn je ukazao i da je razgovarano sa dve kompanije koje su pokazale veliku zainteresovanost za privatizaciju aerodroma Nikola Tesla uz ocenu da bi se sa njihovim ucecšćem povećala i cena, ali takođe i ugled te najbrže rastuće vazdušne luke u Evropi.\nOn je, govoreći i o drugim planovima i projektima, rekao i da je razgovarano a i dogovoreno više stvari u vezi naših širokopojasnih internet mreža, daljih aktivnosti što se tiče optičkih vlakana i kablova, a sve u cilju uspostavljanja nove mreže i stvaranja uslova da se uđe u razgovore ili sa Huaveijem ili ZET, odnosno sa nekom od kineskih kompanija, a u vezi 5G mreže.\nPredstavnici kompanije Huawei su članovima srpske delegacije predstavili i mogućnost saradnje na uspostavljanju „G oblaka“ (Government cloud), koji bi objedinio infrastrukturu podataka i komunikacije za sve državne organe i ponudio sve aplikacije koje su potrebne državnim organima za njihovo poslovanje.\nGradonačelnik Beograda Siniša Mali imao priliku da u kineskoj prestonici razgovara i sa ljudima iz kompanije Hajger, od kojih je grad Beograd već kupio pet elektroautobusa jer, kako je rekao, postoji želja da se od te kompanije kupi još „desetine novih elektroautobusa“.\nOn je dodao da grad Beograd pokušava da dogovori s tom kompanijom ulazak u Ikarbus, kako bi se u našoj fabrici u Zemunu proizvodili elektroautobusi, a zatim izvozili u celu Evropu.\nOBRADOVIĆ: Majčinstvo je zanimanje!


„Ovim projektom želimo da brojnim Beograđanima i Beograđankama, koji možda budu išli u šetnju Kalemegdanom ili po Kosančićevom vencu, pružimo nešto uzbudljivo i zanimljivo. Uz Betovenovu muziku želimo da im pružimo i radost, jer mislimo da je u trenucima pandemije upravo to važno. U trenutku kada se uvek ističe socijalna distanca, mi kroz umetnost želimo da očuvamo fizičku distancu kao važnu, ali da ovim kulturnim sadržajima doprinesemo očuvanju socijalnih kontakata“, istakao je Amabasador Austrije Nikolaus Luteroti.\n„U znaku nastojanja da se umetnost i kultura stave na raspolaganje što većem broju ljudi, čak i u najteža vremena, jeste i ovaj projekat Oda Betovenu, koji je za nas vrlo jedinstven. Tu će Kulturni forum, kroz audiovizuelnu instalaciju na zgradi Ambasade, istupiti u javni prostor, kako bi se obratio i podstakao i onu publiku koja nadilazi ljude koji redovno posećuju koncerte i izložbe“.\n„U pitanju je dijalog, gde s jedne strane mladi studenti umetnosti stupaju u kontakt sa ovim izuzetnim kompozitorom, ali se uopšteno stvara komunikacija između Srbije i Austrije, što je za nas drugi ključni aspekt ovog projekta“, precizirao je Fajks.\nPrvonagrađeni rad tima „Teacups, filozof i maslačak” (Ognjen Bjeletić, Anja Tunjić, Iva Pažin i Marko Vesić) govori o umetnosti, odnosno o stvaranju i saradnji stilom koji je ilustrativan, i prikazuje umetnički proces posmatran sa strane. Drugonagrađeni rad tima „TRI+1″ (Dragana Zorić, Boris Martić, Nina Krčum) je okrenut „ka unutra“, ka umetniku, i pokušava da prikaže inspiraciju u njenom još nematerijalizovanom obliku, u trenutku kada pokreće umetnika na stvaranje.\nTags: Adrijan Fajks, ambasada, Austrija, Austrijski kulturni forum, Betoven, Nikolaus Luteroti


Na sednici Upravnog odbora KPD „Jedinstvo-Eđšeg“, koja je održana u ponedeljak 19. januara povodom odlaska članova plesne grupe „Medžik“, Mihalj Aranj, predsednik ovog kulturno- umetničkog društva, dostavio je zaključak koji prenosimo u celini.\nNa temeljnoj raspravi Upravnog odbora utvrđeno je da je saradnja između koreografa Stojana Maravića i Upravnog odbora bila nedovoljna u vezi rada plesne grupe, problematika nije saopštavana na sastancima Upravnog odbora te se utvrdilo da je unutar plesne grupe „Medžik“ postojala samovolja stručnih rukovodilaca Snežane Krdžić, Ines Šamu, Jelene Lener, koji su u saradnji sa koreografom Stojanom Maravićem, radili protiv interesa društva iako su raspolagali sa pet radnih dana u nedelji, što se tiče njihovih proba u svim kategorijama. Pored toga, raspolagali su sa celokupnom članarinom koja je utrošena na odlaske na takmičenja, nabavku opreme i isplatu honorara koreografima.\nSaopštenjem za javnost, odnosno izjavu povodom odlaska plesača plesne grupe „Medžik“ dao je i Stojan Maravić, koreograf, vođa sekcije i član UO KPD „Jedinstvo- Eđšeg“, a u kojoj se kaže:\n—Kao koreograf plesne grupe „Medžik“, imao sam maksimalno poverenje u svoje saradnike Snežanu Krdžić, Ines Šamu, Jelenu Lener, Nemanju Vukolića i Sebastijana Kokaija. Smatrao sam da su mladi kadar koji treba da podigne kvalitet rada sekcije. Svestan sam bio problematike koja se osećala unutar plesne grupe, ali ja kao odgovoran za plesnu grupu „Medžik“ i član Upravnog odbora na sastancima je nisam iznosio, što je rezultiralo stvaranju tenzije i zagrevanju mišljenja i stava da se napusti KPD „Jedinstvo-Eđšeg“. Izneveren sam od svojih najbližih saradnika, što nisam očekivao kao osnivač plesne grupe „Medžik“. Rad sa decom koja su zainteresovana za moderan ples u sekciji plesne grupe se nastavlja. Nadam se da ćemo ubrzo uspeti da okupimo nove članove u našem društvu, stoji u saopštenju Stojana Maravića.